ΣΥΝΕΝΤΕΥΞΗ ΤΟΥ Π. ΣΚΟΥΡΛΕΤΗ, ΕΚΠΡΟΣΩΠΟΥ ΤΥΠΟΥ ΣΤΟ ΡΑΔΙΟΦΩΝΟ ΤΗΣ ΝΕΤ (Γιάννης Παντελάκης, Βασ. Μπεσκένης) | ΣΥΡΙΖΑ Συνασπισμός Ριζοσπαστικής Αριστεράς\nΣΥΝΕΝΤΕΥΞΗ ΤΟΥ Π. ΣΚΟΥΡΛΕΤΗ, ΕΚΠΡΟΣΩΠΟΥ ΤΥΠΟΥ ΣΤΟ ΡΑΔΙΟΦΩΝΟ ΤΗΣ ΝΕΤ (Γιάννης Παντελάκης, Βασ. Μπεσκένης)\n•\tΔεν υπάρχει τρόπος αποπομπής της Ελλάδας από την ευρωζώνη χωρίς αυτό να σημαίνει και την αρχή του τέλους συνολικά της ευρωζώνης. Αν είναι όμως έτσι τα πράγματα, γιατί η κυβέρνηση χρησιμοποιεί μια πολιτική εκβιαστικής συσχέτισης της παραμονής μας στο ευρώ με τη μνημονιακή πολιτική κατά ανεύθυνο τρόπο\n•\tΣτο θέμα της επιμήκυνσης παραβιάζονται ανοιχτές θύρες, γιατί το θέμα μιας ενδεχόμενης επιμήκυνσης, ιδιαίτερα σε συνθήκες βαθιάς ύφεσης, άρα δηλαδή μεγάλης απόκλισης από τους στόχους που έθετε το ίδιο το πρόγραμμα, ήταν κάτι που προέβλεπε το μνημόνιο\nΕπιμήκυνση, όταν όλες οι άλλες παράμετροι της ασκούμενης πολιτικής παραμένουν ίδιοι, δεν μας οδηγεί πουθενά. Σημαίνει παράταση της ύφεσης, σημαίνει επιμήκυνση του χρονοδιαγράμματος που θα οδηγήσει στο τέλος μας. Ή είναι προϋπόθεση για να πάρουμε την επιμήκυνση να υλοποιηθεί το non paper της τρόικας για τα εργασιακά.\n•\tΔημιουργεί η κυβέρνηση στο εσωτερικό την εντύπωση ότι η επιμήκυνση θα είναι λυτρωτική και είναι μια απάτη. Γιατί η επιμήκυνση –επαναλαμβάνω- χωρίς να αλλάξουμε τον πυρήνα αυτής της πολιτικής τα υφεσιακά μέτρα, πραγματικά μπορεί να σημαίνει και περισσότερα κέρδη για τους δανειστές και περισσότερους τόκους για μας και σίγουρα περισσότερη ύφεση.\n-\tΒλέπουμε μια κινητικότητα η οποία καταγράφεται…… από τα διεθνή ΜΜΕ, αναμφισβήτητα καταγράφεται μια αλλαγή κλίματος σε ότι αφορά την αντιμετώπιση που έχει η χώρα από τους δανειστές τους Γερμανούς…. Και ο κ. Βεστερβέλε πολύ πρόσφατα και η κα Μέρκελ κ.ο.κ. Το δεύτερο είναι οι δηλώσεις που μπορούμε να πούμε ότι είναι υποστηρικτικές των ελληνικών θέσεων του κ. Ολάντ. Βλέπετε ότι διαμορφώνεται ένα κλίμα μέσα στο οποίο μπορεί να κινηθεί πιο άνετα, πιο ελεύθερα, με λιγότερη πίεση η ελληνική πλευρά;…\nΔεν βλέπω δυστυχώς μια έμπρακτη διαφορετική στάση εκ μέρους των δανειστών απέναντι στην Ελλάδα και κατ΄ επέκταση απέναντι στην οικονομική κρίση που αφορά το σύνολο πια της ευρωπαϊκής οικονομίας μια κι αυτά είναι αλληλένδετα. Αντιφατικές δηλώσεις είχαμε όλα τα προηγούμενα χρόνια. Εμείς είχαμε κάνει ευθύς εξ αρχής μία εκτίμηση στην οποία εμμένουμε ότι δεν υπάρχει ελληνική περίπτωση, δεν υπάρχει αποκλειστικά ελληνικό πρόβλημα και δεν υπάρχει τρόπος αποπομπής της Ελλάδας από την ευρωζώνη χωρίς αυτό να σημαίνει και την αρχή του τέλους συνολικά της ευρωζώνης.\n-\tΑκούμε από κάποιους ότι δεν είναι σίγουρα έτσι…\nΠολιτική εκτίμηση κάνουμε…\n-\tΥπάρχουν δύο σχολές.. Αλλά δεν υπάρχει και προηγούμενο για να βασιστεί κανείς σε ιστορικό….\nΜέχρι τώρα έχει επιβεβαιωθεί η δικιά μας εκτίμηση. Και μ΄ αυτή την έννοια θα έλεγα ότι δεν υπάρχουν επίσημες πράγματι φωνές –δεν λέω ανεπίσημες ή δευτερεύουσες- οι οποίες να λένε ότι εδώ και τώρα να φύγει η Ελλάδα από την ευρωζώνη…\n-\tΘεωρείτε ως επίσημη φωνή την κα Μέρκελ ή τον κ. Ολάντ;.. Αυτό εννοείτε;….\nΕπίσημη φωνή εννοώ από τα επίσημα όργανα της ευρωζώνης…\n-\tΔηλαδή Μπαρόζο, Γιουνκέρ, Μέρκελ, Ολάντ…\n-\tΦαντάζομαι ότι καταλαβαίνουμε όλοι ότι ουδείς θα έβγαινε επισήμως να πει κάτι τέτοιο υπό την έννοια ότι αυτομάτως θα χρεωθεί και το οποιοδήποτε συνεπακόλουθο από την έξοδο μιας χώρας από την ευρωζώνη και την πιθανή διάλυσή της…\nΑυτό λέω κι εγώ…\n-\tΔεν συμφωνούμε στο ότι θα υπάρξει υποχρεωτικά αρνητικό συνεπακόλουθο…. Ποιος παίρνει όμως το ρίσκο να το κάνει επίσημα, όπως λέτε;…\nΑν είναι όμως έτσι τα πράγματα και υπάρχει αυτό το ρίσκο και όλα αυτά ως επακόλουθα μπορεί να συμβούν, γιατί η κυβέρνηση χρησιμοποιεί μια πολιτική εκβιαστικής συσχέτισης της παραμονής μας στο ευρώ με τη μνημονιακή πολιτική κατά ανεύθυνο τρόπο.\n-\tΕκβιαστικής προς το εσωτερικό εννοείτε…\n.. Προς το εσωτερικό. Αντιλαμβάνεστε ότι αυτό ήταν που καθόρισε σε ένα μεγάλο βαθμό και το τελευταίο εκλογικό αποτέλεσμα.\n-\tΝα κάνω λίγο το συνήγορο του διαβόλου λόγω της συζήτησης.. Δεν έχει πει κανένας όπως λέτε πολύ σωστά από τα επίσημα όργανα της τρόικας, όχι μόνο της Ε.Ε., ούτε της ΕΚΤ, ούτε από το ΔΝΤ, ότι η Ελλάδα πρέπει να φύγει. Έχει πει όμως, για παράδειγμα, ο αντικαγκελάριος της Γερμανίας –και όχι μόνο, είναι και άλλοι- ότι έχουμε κάνει όλες τις προσπάθειες ώστε η ενδεχόμενη έξοδος της Ελλάδας να έχει τις μικρότερες δυνατές επιπτώσεις στην ευρωζώνη. Αυτό δεν είναι μια διαφορετική ανάγνωση;… Το έχει πει και ο κ. Γιουνκέρ, νομίζω, που είναι ό,τι πιο επίσημο…\nΑυτού του τύπου οι δηλώσεις, έστω και μ΄ αυτόν τον έμμεσο τρόπο, πιέζουν προς αυτή την κατεύθυνση, της αποδοχής –και μάλλον το έχουν πετύχει κιόλας- χωρίς περαιτέρω συζήτηση του σχεδίου αυτή τη στιγμή που προβάλει η κα Μέρκελ ως απάντηση στην κρίση, που για τη δικιά μας περίπτωση σημαίνει την απαρέγκλιτη εφαρμογή του μνημονίου. Αυτό το έχει αποδεχθεί η κυβέρνηση ως πλαίσιο. Και γι αυτό βλέπετε ότι κάθε συνάντησή της στο εξωτερικό δεν γεννάει μια καινούργια είδηση για το τι πρόταση κατέθεσε η ελληνική πλευρά, τι ζήτησε, έστω έναν σχεδιασμό, μια αναφορά σε σχέση με τη γενικότερη οικονομική κρίση, με βάση την ελληνική εμπειρία. Δεν υπάρχει κάτι τέτοιο. Υπάρχει μια τακτική, τρως ένα χαστούκι από το ένα μάγουλο και γυρνάς και το άλλο. Αλλά αυτή η τακτική ιστορικά δεν έχει δικαιωθεί ποτέ.\nΣτο θέμα της επιμήκυνσης παραβιάζονται ανοιχτές θύρες, γιατί το θέμα μιας ενδεχόμενης επιμήκυνσης, ιδιαίτερα σε συνθήκες βαθιάς ύφεσης, άρα δηλαδή μεγάλης απόκλισης από τους στόχους που έθετε το ίδιο το πρόγραμμα, ήταν κάτι που προέβλεπε το μνημόνιο. Σας θυμίζω ότι πριν λίγες μέρες το υποστήριξε κι ο κ. Βενιζέλος. Αυτή την επισήμανση την έκανε κι αυτός μιλώντας στην κοινοβουλευτική του ομάδα. Άρα λοιπόν δεν πρόκειται για το αποτέλεσμα μιας σθεναρής διαπραγμάτευσης, αν επιτευχθεί.\nΕπιμήκυνση, όταν όλες οι άλλες παράμετροι της ασκούμενης πολιτικής παραμένουν ίδιοι, δεν μας οδηγεί πουθενά. Σημαίνει παράταση της ύφεσης, σημαίνει επιμήκυνση του χρονοδιαγράμματος που θα οδηγήσει στο τέλος μας. Ή είναι προϋπόθεση για να πάρουμε την επιμήκυνση να υλοποιηθεί το non paper της τρόικας για τα εργασιακά, που είδαμε ότι διαρρέεται και υπήρξε στο ηλεκτρονικό ΒΗΜ χθες; Αυτές είναι οι προϋποθέσεις; Να καταργήσουμε τις συλλογικές συμβάσεις, να φτάσει 500 ? ο μισθός; Προϋπόθεση ήταν λοιπόν να γίνει το κούρεμα και να κλαπούν 12,5 δις από τα ασφαλιστικά ταμεία και να κινδυνεύουν; Αυτές είναι οι προϋποθέσεις της επιμήκυνσης;…\n-\tΠάντως η απάντηση της ελληνικής πλευράς, του υπουργείου Εργασίας είναι ότι τουλάχιστον δεν το συζητάμε αυτό τώρα..\nΝαι.. βεβαίως.. Ούτε καν αυτό τώρα.. Το έχουν και πλανάται έτσι. Δημιουργεί η κυβέρνηση στο εσωτερικό την εντύπωση ότι η επιμήκυνση θα είναι λυτρωτική και είναι μια απάτη. Γιατί η επιμήκυνση –επαναλαμβάνω- χωρίς να αλλάξουμε τον πυρήνα αυτής της πολιτικής τα υφεσιακά μέτρα, πραγματικά μπορεί να σημαίνει και περισσότερα κέρδη για τους δανειστές και περισσότερους τόκους για μας και σίγουρα περισσότερη ύφεση.\n-\tΘα επικαλεστώ το πολιτικό επιχείρημα των αντιπάλων σας απέναντί σας και θα πω το εξής. Ότι μέχρι στιγμής το μοναδικό το οποίο έχουμε στη διάθεσή μας είναι σενάρια. Σενάρια για τα μέτρα, σενάρια για εξειδικευμένες περικοπές όπου αυτές γίνουν, σενάρια για την επιμήκυνση, σενάρια για το πώς χειρίζεται συνολικά τη δημοσιονομική της πολιτική η Ε.Ε. και προς τα πού κατατείνουν οι αλλαγές, αν υπάρξουν, όταν υπάρξουν και εφ΄ όσον υπάρξουν. Θεωρείτε ότι το να βγαίνουμε και να κάνουμε κουβέντα ανεβάζοντας τους τόνους για οποιοδήποτε θέμα, ακόμα και γι αυτό που είπατε, το non paper δηλαδή, το email της τρόικας προς το υπουργείο Εργασίας, συνιστά υπεύθυνη αντιπολίτευση από πλευράς του ΣΥΡΙΖΑ;…\nΑπολύτως υπεύθυνη. Είναι περισσότερο υπεύθυνο να υπάρχει μια διαρροή που συνιστά μια πλήρη ξεθεμελίωση των δεδομένων στο χώρο της εργασίας των τελευταίων δεκαετιών, ένα ξεχαρβάλωμα;\n-\tΜην το εστιάζουμε μόνο σε αυτό. Μιλάω γενικότερα.. να ενισχύουμε την πολιτική αντιπαράθεση με βάση τη σεναριολογία..\nΔεν είναι σεναριολογία. Είναι η πολιτική τοποθέτηση απέναντι σε μια πολιτική η οποία είναι κλιμακούμενη, είναι όλο πιο βάρβαρη. Δεν έχουμε μια υποχώρηση στα χαρακτηριστικά της πολιτικής μετά από δύο-δυόμισι χρόνια εφαρμογής του μνημονίου. Ίσα-ίσα έχουμε μια μεγαλύτερη έντασή της, με ακόμα πιο μεγάλες αρνητικές επιπτώσεις στην κοινωνία και την οικονομία.\nΆρα το υπεύθυνο λοιπόν είναι όχι να φωνάζουμε μία, να φωνάζουμε στη νιοστή, αλλά να βγούμε στα κεραμίδια, κυριολεκτικά, γιατί δεν υπάρχουν αντοχές.\n-\tΑυτό πώς μεταφράζεται σε ότι αφορά την κυβέρνηση, δηλαδή το να βγούμε στα κεραμίδια, η ελληνική κυβέρνηση τι θα έπρεπε να κάνει; Πρακτικά….\nΗ ελληνική κυβέρνηση θα έπρεπε να κάνει αυτό που της έχουμε πει. Να πάει να προκαλέσει μια έκτακτη διακυβερνητική σύσκεψη, σε ευρωπαϊκό επίπεδο, που να θέσει το θέμα το ελληνικό και κατʼ επέκταση την ανάγκη να υπάρξει μια διαφορετική στρατηγική αντιμετώπιση της ευρωπαϊκής κρίσης όπου θα έχει κάποια βασικά σταθερά. Πρώτα απʼ όλα πάγωμα αποπληρωμής του χρέους. Δεν μπορεί να υπάρξει οποιαδήποτε ανάπτυξη, όταν ακολουθείς μια βαθύτατα υφεσιακή πολιτική. Αυτό ήταν οικονομικός νόμος, τώρα είναι δική μας εμπειρία. Ποιος ευρωπαίος οικονομολόγος αυτή τη στιγμή μπορεί να μας πείσει για το αντίθετο, ακόμα κι αν είναι συνεργάτης της κας Μέρκελ;\n-\tΑν εισέπραττε, που είναι δεδομένο αυτό το αρνητικό κλίμα το εισπράττει η σημερινή κυβέρνηση που δεν έχει αυτή τη διάθεση που λέτε, που περιγράφετε, το αντίθετο. Αν εισέπραττε, λοιπόν, το κλίμα που εισπράττει σήμερα η ελληνική κυβέρνηση, αν δεν δούμε μια θετική έκθεση από την τρόικα, δεν πρόκειται να πάρει την επόμενη δόση βοήθειας, τι θα έκανε η κυβέρνηση; Δηλαδή, παίρνει αυτή την πρωτοβουλία που μου περιγράφετε και το προκαλεί όλο αυτό. Αν εισπράξει αυτό απέναντι, τι θα κάνει;\nΚοιτάξτε να δείτε, βλέπετε ότι για παράδειγμα ο ομόλογος του κ. Σαμαρά, ο κ. Ραχόι, ο οποίος θεωρητικά έχει κερδίσει μια διαφορετική αντιμετώπιση για τα ζητήματα της επανακεφαλαιοποίησης για τις Τράπεζες, γιατί αυτή τη στιγμή τον βλέπετε διστακτικό στο να εφαρμόσει αυτό το πρόγραμμα και περιμένει. Γιατί δεν βιάζονται;….\n-\tΓιατί είναι τέταρτη οικονομία της Ευρώπης κ. Σκουρλέτη. Το 8,5% του ΑΕΠ, όπως καταλαβαίνετε πολύ καλά, δεν είναι σε θέση να εκβιάσει.\nΔεν εκβιάζει η Ελλάδα. Εκβιάζει η ίδια η πραγματικότητα. Όλους μας.\n-\tΔεν συμφωνείτε, πάντως, ότι θα έπρεπε να υπάρχει ένα κοινό μέτωπο, το οποίο να ενισχύεται κατά κύριο λόγο από οικονομικές δυνάμεις οι οποίες έχουν υπαρκτό ρόλο στην Ε.Ε., εν προκειμένου δηλαδή την Ιταλία και την Ισπανία.\nΒεβαίως, θα έπρεπε. Αλλά, δεν νομίζω ότι κινήθηκε ποτέ η ελληνική πλευρά στη διαμόρφωση τέτοιων συνθηκών για να υπάρξει ένα τέτοιο μέτωπο, έτσι δεν είναι;\n-\tΝομίζω, ότι δεν θα μπορούσε η ελληνική πλευρά να το κινητοποιήσει από μόνη της. Δηλαδή, θα έπρεπε εν τοις πράγμασι να καταγραφούν τα προβλήματα αυτά, με βάση τις δημοσιονομικές πολιτικές που ορίζονται κατά κύριο λόγο από το Βερολίνο, φαντάζομαι δεν διαφωνεί κανείς σε αυτό, να καταγραφούν τα προβλήματα ως υπαρκτά από μεγάλες οικονομικές δυνάμεις της ευρωζώνης και τότε να οδηγηθεί σε πίεση το Βερολίνο να αλλάξει στρατηγική. Τώρα, λοιπόν, αυτό φαίνεται να είναι ωριμότερο σε επίπεδο συνθηκών.\nΕμείς, μπορούμε να καταθέσουμε από μεριάς μας τα συμπεράσματα από το πείραμα που έγινε πάνω στις πλάτες της ελληνικής κοινωνίας. Φαντάζομαι ότι δεν αμφισβητεί κανείς ότι ήμασταν το πειραματόζωο. Αυτό θα το κάνουμε κάποια στιγμή;\n-\tΒέβαια, για να είμαστε όσο γίνεται πιο δίκαιοι, είχαμε και δύο χρόνια περίπου, ίσως και λίγο περισσότερο, για να κάνουμε και πράγματα που έπρεπε να γίνουν. Επί παραδείγματι για τη φοροδιαφυγή.\nΠιάνετε ένα θέμα κολοσσιαίο, το οποίο δεν έχει να κάνει με τα τελευταία μόνο χρόνια.\n-\tΤο βασικότερο πρόβλημα που υπάρχει. Αν είχαμε τώρα 40 εκατομμύρια έσοδα από διάφορες πηγές, που θα έπρεπε να φορολογηθούν και δεν φορολογούνται χρόνια τώρα, δεν θα ψάχναμε να βρούμε ούτε 11,5 δις, ούτε 4 δις, ούτε 3 δις, ούτε το μισό τους.\nΝα σας θυμίσω το προεκλογικό πρόγραμμα του ΣΥΡΙΖΑ, που εντόπιζε ακριβώς αυτή την παθογένεια της ελληνικής οικονομίας και μάλιστα το ποσοτικοποιούσε, λέγοντας ότι οι απώλειες συσσωρευτικά από τα έσοδα του προϋπολογισμού την τελευταία δεκαετία ισοδυναμούν με το πρώτο πακέτο του μνημονίου, 110 δις σχεδόν.\n-\tΠάντως ο κ. Βαρβιτσιώτης, που είχαμε καλεσμένο πριν, κατηγόρησε τον ΣΥΡΙΖΑ, με αφορμή τη φοροδιαφυγή, για την ιστορία του καταστηματάρχη στην Ύδρα. Είχαμε και διαφορετικές φωνές στον ΣΥΡΙΖΑ.\nΒέβαια, ο κ. Βαρβιτσιώτης δεν είναι αυτή τη στιγμή στη συζήτηση. Καταντά πια τα όρια του γελοίου αυτή η προσπάθεια επί 20 μέρες…..\n-\tΕπειδή κι εσείς δεν ακούγατε τι λέει ο κ. Βαρβιτσιώτης, όφειλα να σας το πω. Δεν το λέει μόνο ο κ. Βαρβιτσιώτης.\nΈχει, νομίζω, εξαντλητικά συζητηθεί το θέμα. Αυτή η προσπάθεια που έγινε, εκ μέρους της Ν.Δ., να χρεωθούν πράγματα τα οποία δεν είχαν ειπωθεί έτσι από στελέχη του κόμματός μας, ε πλέον αυτή η καραμέλα έλιωσε, δεν πείθει κανέναν πια.


Πάει δανεικός ο Ρομπέρτο!\n09:20 | Ενώπιον Δικαστηρίου για ανανέωση κράτησης του ο Μαμαλικόπουλος για την απόπειρα φόνου\n17 Ιαν 2020 Αθλητικά\nΘεόδωρος Αντωνίου η… ΕΠΙΣΤΡΟΦΗ!\nΠΑΟΚ και χωρίς να… γκαζώσει\nΝέο ΜΗΝΥΜΑ από τον Υπουργό – Τι ΖΗΤΑ από όλους\nΣτην απόκτηση του Ρομπέρτο, με τη μορφή του δανεισμού μέχρι το τέλος της σεζόν, από την Γουέστ Χαμ αναμένεται να προχωρήσει σήμερα η Αλαβές.\nΣτα… πάτρια εδάφη επιστρέφει ο πρώην τερματοφύλακας του Ολυμπιακού, Ρομπέρτο, με την Αλαβές να προχωράει στην απόκτηση του, ως δανεικού από την Γουέστ Χαμ για τους επόμενους έξι μήνες!\nΟ Ισπανός γκολκίπερ πήγε το καλοκαίρι στα «σφυριά» με… όνειρα ωστόσο όχι μόνο δεν τα πήγε καθόλου καλά αλλά παράλληλα δέχθηκε σκληρή κριτική για τις εμφανίσεις του και τώρα θέλει να αντιστρέψει το κλίμα.\nΣύμφωνα με ρεπορτάζ της ισπανικής εφημερίδας «AS», λοιπόν, τη Δευτέρα (20/1) θα ανακοινωθεί η μετακίνηση του Ρομπέρτο, που αναμένεται να καλύψει το κενό του Αντόνιο Σιβέρα, ο οποίος μετακομίζει στην Αλμέρια.\nΣΚΗΝΙΚΟ με Ανδρέα Κωνσταντίνου ρεφ προ διετίας σε αγώνα… ΤΕΛΙΚΟ στο Τσίρειο Στάδιο (ΒΙΝΤΕΟ)\n«Κτύπημα» ΑΠΟΕΛ ενόψει Απόλλωνα, με… ατάκα Μαρίνου Ουζουνίδη! (ΦΩΤΟΓΡΑΦΙΑ)\n29 Φεβ 202009:20\nΕνώπιον Δικαστηρίου για ανανέωση κράτησης του ο Μαμαλικόπουλος για την απόπειρα φόνου


DOWNLOADS - Εκπαιδευτική Ρομποτική\nLEGO MINDSTORMS Education NXT 2.0 Programming (NXT - G)\nΜία οπτική γλώσσα προγραμματισμού για τη σύνταξη απλών προγραμμάτων και τη λήψη τους με το τούβλο NXT. Αυτό σημαίνει ότι οι χρήστες για να σχεδιάσουν το πρόγραμμά τους, αντί να γράφουν γραμμές κώδικα τοποθετούνε εικονίδια που αντιστοιχούν σε μπλοκ εντολών με τη σειρά που επιθυμούν να εκτελεστούν οι εντολές από το ρομπότ. Το εν λόγω λογισμικό παρέχεται μαζί με το πακέτο LEGO Mindstorms NXT. Για tutorials σχετικά με το λογισμικό LEGO MINDSTORMS Edu NXT πατήστε εδώ\nθα χρειαστεί να περιμένετε μερικά λεπτά για δωρεάν κατέβασμα\n(λήψη από rapidshare)\nΔεν έχετε εξοπλισμό LEGO Mindstorms ΝΧΤ; Μπορείτε να αρχίσετε να πειραματίζεστε με το τρισδιάστατο γραφικό περιβάλλον LDD. Το πρόγραμμα περιλαμβάνει τα πάντα (μοτέρ, αισθητήρες, καλωδιώσεις, παραδοσιακά και TECHNIC τούβλα, ρόδες κ.λπ) που σημαίνει ότι μπορείτε από τώρα να φτιάχνετε τα δικά σας μοντέλα, και γιατί όχι, να τα παρουσιάζετε στο forum του site μας.\nTo LDD δίνει τη δυνατότητα στο χρήστη μέσω του «building guide mode» να συναρμολογήσει βήμα προς βήμα την κατασκευή (χρησιμοποιώντας πραγματικά κομμάτια) ακολουθώντας έτοιμες οδηγίες κατασκευής ή να εκδώσει τα προσωπικά του building guides σε HTML format. Άρα ένα LDD project (*.lxf file) είναι ουσιαστικά και το building instruction της συγκεκριμένης κατασκευής. Μάθετε περισσότερα για το LDD και πώς μπορείτε να ξεκινήσετε με τη χρήση των κατατοπιστικών Video tutorials\nΤο Robolab είναι το παλιότερο προγραμματιστικό περιβάλλον που χρησιμοποιήθηκε αρχικά για τον προγραμματισμό του τούβλου RCX. Η έκδοση 2.9 έχει ενημερωθεί ώστε να μπορεί να χρησιμοποιηθεί και για τη νεότερη γενιά (NXT) της LEGO Mindstorms. Η Lego έχει ανακοινώσει ότι θα σταματήσει στο μέλλον να υποστηρίζει την Robolab.\nΤο Robolab χρησιμοποιεί εικονίδια, για να αναπαραστήσει τις διαφορετικές λειτουργίες που είναι σε θέση να εκτελέσει ένα ρομπότ εφοδιασμένο με τον επεξεργαστή ΝΧΤ. Τοποθετώντας αυτά τα εικονίδια με μια συγκεκριμένη σειρά και ενώνοντάς τα μεταξύ τους, έχουμε το επιθυμητό πρόγραμμα. Για να μάθετε περισσότερα και πώς μπορείτε να ξεκινήσετε πατήστε εδώ\nΓια να κάνετε λήψη του RoboLab στον υπολογιστή σας επιλέξτε το κουμπί για δωρεάν λήψη. Από τη σελίδα που θα σας ανοίξει κάντε δωρεάν λήψη από UNIBYTES.COM ή DEPOSITFILES.COM (θα χρειαστεί να περιμένετε μερικά λεπτά για δωρεάν κατέβασμα)\nTry ROBOTC for 30 days - Free!\nROBOTC, μια γλώσσα προγραμματισμού βασισμένη στην C, με ένα εύκολο στη χρήση περιβάλλον ανάπτυξης.\nΥποστηρίζει πολλές και διαφορετικές ρομποτικές πλατφόρμες, συμπεριλαμβανομένων των LEGO Mindstorms NXT και VEX.\nTutorial για την ROBOTC (EN)\nLEJOS : http://lejos.sourceforge.net/\nNXT# : http://nxtsharp.fokke.net/\npbLua : http://www.hempeldesigngroup.com/lego/pbLua/index.html\nNBC : http://bricxcc.sourceforge.net/nbc/\nNXT Python : http://home.comcast.net/~dplau/nxt_python/\nNXT Ruby : http://rubyforge.org/projects/ruby-nxt/\nRobotics Developer Studio: http://msdn.microsoft.com/en-us/robotics/default.aspx


Θεωρώ πως το ταβάνι της φετινής Μπαρτσελόνα ήταν η επική ανατροπή επί της Παρί Σεν Ζερμέν στον προηγούμενο γύρο του Champions League. Στο 6-1 στον επαναληπτικό του «Καμπ Νου», μετά την ήττα με 0-4 στο πρώτο παιχνίδι στο Παρίσι, έκανε το… κομμάτι της για τη φετινή σεζόν, αποθεώθηκε, έκανε το σχετικό ρεκόρ και τώρα «καααααθεται…» όπως θα έλεγε και ο μακαρίτης, ο Μίμης ο Φωτόπουλος.\nΣύμφωνα με τα gossip που προέρχονται από τη Βαρκελώνη, ο Λουίς Ενρίκε έχει, πλέον, πολύ κακές σχέσεις με τον Λιονέλ Μέσι και τις υπόλοιπες βεντέτες. Κοινώς, οι παίκτες δε γουστάρουν τον προπονητή και ο προπονητής δε γουστάρει τους παίκτες.\nΓια αυτόν τον λόγο και θα αποχωρήσει στο τέλος της σεζόν. Για αυτόν τον λόγο δεν υπάρχει προσήλωση στα σχετικά εύκολα παιχνίδια στην Primera Division.\nH Μπάρτσα φέτος ηττήθηκε στις εκτός έδρας αναμετρήσεις της με τις Θέλτα (3-4), Μάντσεστερ Σίτι (1-3), Αθλέτικ Μπιλμπάο (1-2), Παρί Σεν Ζερμέν (0-4), Ντεπορτίβο Λα Κορούνια (1-2) και Μάλαγα (0-2).\nΕιδικά στην ήττα του περασμένου Σαββάτου από τους «μαλαγίστας» στο «Ροσαλέδα» η αδιαφορία αρκετών ποδοσφαιριστών ήταν παροιμιώδης.\nΑντιθέτως στη Γιουβέντους έχουν… σκυλιάσει φέτος να κάνουν το τρεμπλ. Το πιστεύουν, το θέλουν, το διεκδικούν και δείχνουν απαράμιλλη αυταπάρνηση για να το καταφέρουν.\nΗ Γιούβε είναι σχεδόν ανίκητη στο «J Stadium». Στις 47 τελευταίες εντός έδρας αναμετρήσεις της έχει απολογισμό 41 νίκες και 6 ισοπαλίες! Η τελευταία ομάδα που έφυγε νικήτρια από το συγκεκριμένο γήπεδο ήταν η Ουντινέζε στις 23 Αυγούστου 2015.\nΤο μομέντουμ θεωρώ πως ευνοεί τη Γιουβέντους, πιστεύω πως θα προκριθεί στα ημιτελικά και πως θα βάλει τις βάσεις από απόψε. Θα ποντάρω στον άσο της που τον βρίσκουμε σε αποδόσεις γύρω στο 2,55.\nΣτο Μπάγερν – Ρεάλ Μαδρίτης θα παρακολουθήσουμε μια άτυπη μάχη ανάμεσα στον «δάσκαλο» (Κάρλο Αντσελότι) και τον «μαθητή» (Ζινεντίν Ζιντάν) καθώς οι δυο τους συνυπήρξαν στον πάγκο της Ρεάλ σαν πρώτος και δεύτερος προπονητής.\nΔεν γίνεται να είναι «η αλεπού να είναι 100 ετών και τα αλεπουδάκια 110» οπότε θα ποντάρω στο 1 ημ./1 τελ.\nΔΥΑΔΑ CHAMPIONS LEAGUE\nΓιουβέντους – Μπάγερν 1 ημ./1τελ.


Η Amazon ανακοίνωσε την 8η γενιά του best-seller της Fire HD. Το Fire HD 8 έχει σχεδόν τις ίδιες προδιαγραφές με το προηγούμενο μοντέλο αλλά έρχεται με τον προσωπικό βοηθό Alexa με hands-free υποστήριξη. Αυτή η λειτουργία σας επιτρέπει να ζητήσετε από την Alexa να παίξει ένα τραγούδι, να κάνει μια παύση μιας ταινίας, να καλέσει σε βιντεοκλήση έναν φίλο και πολλά άλλα, ακόμα και όταν η οθόνη σας βρίσκεται σε κατάσταση αναμονής. Έχει μια νέα κάμερα μπροστά των 2 megapixel – μεγάλη αναβάθμιση από την VGA στην προηγούμενη γενιά. Εξακολουθεί να τρέχει Android Nougat.\nΔιαβάστε επίσης: Forbes: καλύτερος εργοδότης η Samsung Electronics\nΤο νέο Fire HD 8 έρχεται σε Black, Marine Blue, Punch Red, Canary Yellow και διατίθεται στα 79,99 δολάρια για 16GB αποθήκευσης ενώ ή έκδοση με τα 32GB κοστίζει 109,99 δολάρια. Είναι διαθέσιμο για προ-παραγγελία και θα αρχίσει να αποστέλνεται στις 4 Οκτωβρίου στις Η.Π.Α.\nTags: AmazonAmazon AlexaFire HD 8\nNext post Motorola Moto G7: νέα renders και βίντεο, αποκαλύπτουν τα πάντα!\nPrevious post TOP: 5 «must have» κινέζικα smartphones κάτω από $100! (Σεπτέμβρης 2018)\nSamsung: «τίτλοι τέλους» για την σειρά Galaxy Note, στον «πάγο» οι fans\nΓ. Τσιρώνης, 1 Δεκεμβρίου 2020


Greek Table Tennis: Η "οικογένεια" του πινγκ πονγκ έκοψε την πίτα!\nΟι πρωταθλητές του ΑΣ Πέρα\nσε... σχήμα πυραμίδας!!!\nΤο νέο έτος μπήκε με τις... μνήμες της αγωνιστικής περιόδου 2012-2013! Ολοι οι φίλοι του αθλήματος ξεπέρασαν τις δυσκολίες, λόγω κίνησης, της χθεσινής ημέρας βρέθηκαν στο κτήριο της Ολυμπιακής Επιτροπής και έκοψαν την βασιλόπιτα! Τυχερός της χρονιάς αναδείχτηκε ο προπονητής του ΑΣ Πέρα κ. Ιωαννίδης που κέρδισε το φλουρί!\nΣε μία άψογη τελετή, όπου ο καλός φίλος και υπεύθυνος του γραφείου Τύπου της ομοσπονδίας Γιάννης Φάκαρος καλωσόρισε όλους τους παρευρισκόμενους ξεκίνησε η... γιορτή! Και λέμε γιορτή, γιατί πως αλλιώς να χαρακτηρίσει κανείς την κοπή της πίτας που έχει συνδυαστεί με τις πρωτόγνωρες και μοναδικές επιτυχίες τόσο της Εθνικής ομάδας στο Πανευρωπαϊκό πρωτάθλημα, όσο και της... μουράκλας (σ.σ. 6 Ιανουαρίου είχε γενέθλια χρόνια πολλά Παναγιώτη!!!) στο πανευρωπαϊκό πρωτάθλημα, αλλά και στο όπεν της Σουηδίας!\nΤα βίντεο που έπαιζαν καθ' όλη την διάρκεια της... γιορτής (σ.σ. μίας προσφοράς του καναλιού Nova sport) μας συγκίνησαν όλους! Μας έκαναν να θυμηθούμε τις τεράστιες επιτυχίες και φυσικά να ανατριχιάσουμε από το συγκλονιστικό τους κατόρθωμα!!\nΤον λόγο πήρε ο πρόεδρος της ομοσπονδίας που μεταξύ άλλων τόνισε: «Η πορεία των εθνικών ομάδων ανδρών και των γυναικών στους προκριματικούς αγώνες του Ευρωπαϊκού Λιγκ και η παραμονή στην πρώτη και δεύτερη κατηγορία αντίστοιχα του Ευρωπαϊκού πρωταθλήματος επέβαλε την με κάθε τρόπο την αγωνιστική συμμετοχή μας στην Αυστρία τον Οκτώβριο. Τα λόγια είναι φτωχά. Όσοι βρεθήκαμε στο Σβέσχατ και όλοι οι άλλοι που παρακολουθήσατε ζωντανά τους αγώνες από το ίντερνετ δεν θα ξεχάσουμε ποτέ την πορεία και την ηρωική προσπάθεια της εθνικής ομάδας ανδρών μέχρι το ασημένιο μετάλλιο. Μεγάλες στιγμές! Μεγάλες ψυχές! Και ο Παναγιώτης Γκιώνης να μας χαρίζει συνέχεια στο όνειρο με το χάλκινο μετάλλιο στο απλό, αλλά και να μας εντυπωσιάζει ξανά στο όπεν της Σουηδίας ενάμιση μήνα μετά με την 3η θέση»!\nΑναλυτικό ρεπορτάζ για τις δηλώσεις του προέδρου της ομοσπονδίας Μ. Κολυμπάδη, αλλά και των υπόλοιπων φίλων του αθλήματος που μίλησαν μπορείτε να τις διαβάσετε στο σάιτ της ομοσπονδίας!\nΣε μία λαμπρή εκδήλωση, η καλύτερη των τελευταίων χρόνων, δεν έλειψαν και οι πλάκες! Αλλωστε φίλοι είμαστε όλοι εκτός τραπεζιού...\nΗ κ. Πετραλιά, που ως Υφυπουργός Παιδείας είχε δώσει πολιτικό άσυλο στον Κρεάνγκα, μόλις τον συνάντησε είπε: "Πω πω... παιδάκι ήταν όταν είχε έρθει!!!" και συνέχισε γελώντας: "Κι εγώ βέβαια τότε ήμουν μικρή..."\nΟ Μ. Κολυμπάδης μόλις ανακοινώθηκε ότι η Γεωργία Ζαβιτσάνου κέρδισε ένα από τα δώρα της εταιρίας GpSports την φώναξε στο... πάνελ, για να... θαυμάσει ο κόσμος την... ομορφιά του ελληνικού πινγκ πονγκ! Βέβαια είχε κοκκινίσει τόσο πολύ που δεν σήκωσε καν το κεφάλι της!!!\nΕίχαμε ενημερωθεί ότι θα υπήρχε έξω από την εκδήλωση ειδικά διαμορφωμένος χώρος, όπου θα υπήρχαν αναψυκτικά και κάποια φαγητά, αλλά τόσες πίτσες, hot dog και τοστάκια δεν το περιμέναμε!!!\nΚαι τέλος δεν έλειψαν και τα απρόοπτα και στις βραβεύσεις! Συνήθως στα μετάλλια, πήγαινε κάποιος αθλητής ή ο προπονητής ή ο πρόεδρος του συλλόγου για να πάρουν τα μετάλλια. Στον Αρη Νικαίας, όμως, έκαναν την διαφορά! Οι 3 μπαμπάδες των Μιχαηλίδη, Βρεττάκο και Τσεντεκίδη (σ.σ. που κατέκτησαν το πρωτάθλημα στην Β' Εθνική Ανδρών Αττικής) ανέβηκαν στο πάνελ! Ε, δεν φτάνει που έχουν χύσει τόσο ιδρώτα να μεγαλώσουν τα... καλόπαιδα να μην γευτούν και λίγο από την χαρά της νίκης;!!\nΑναρτήθηκε από Pigassos στις 10:55 π.μ.


Διπλή ενίσχυση για την ΕΝΠ | Goal News Cy\nΑΛΛΑ ΣΠΟΡΒΟΛΕΪΔιπλή ενίσχυση για την ΕΝΠ\nΔιπλή ενίσχυση για την ΕΝΠ\nΔιπλό μετεγγραφικό κτύπημα για την ΕΝ Παραλιμνίου ενόψει του πρωταθλήματος της Β’ ανδρών. Οι Ενωσίτες ενισχύθηκαν με δύο ξένους. Πρόκειται για τους Φίλιπ Νικολόφσκι (Σκοπιανό ακραίο ύψους 1.88 ο οποίος είναι 20 ετών) και τον 27χρονο Βόσνιο Μάρκο Πλάβτσιτς.\nΕξάλλου άλλος ένας Κύπριος θα παίξει βόλεϊ στην Ελλάδα. Συγκεκριμένα ο Μάριος Αγαπίου θα αγωνιστεί με τα χρώματα του Θησέα Πατρών που αγωνίζεται στη Β’ Εθνική.


Ενδοχώρα, Χώρα της Άνδρου - Κριτικές εστιατορίων - Tripadvisor\nΕνδοχώρα, Χώρα της Άνδρου\n784 κριτικές#1 από 26 εστιατόρια (Χώρα της Άνδρου)€€ - €€€ΘαλασσινάΜεσογειακήΕυρωπαϊκή\nΓεωργίου Εμπειρίκου, Χώρα της Άνδρου 845 00 Ελλάδα+30 2282 023207ΙστότοποςΜενού\nΝο 1 από 26 Εστιατόρια - Χώρα της Άνδρου\nΓεωργίου Εμπειρίκου, Χώρα της Άνδρου 845 00 Ελλάδα\nΠολύ καλό οπως αρμόζει και χρειάζεται στην Άδρο!\nπολυ καλό, εξαιρετικό με σωστά πιάτα ( θα ήθελα ακόμα μία επιλογή σε κρεατικό) πηραμε εξαιρετικη σαλατα ενδοχώρα με το παστελι, σαγανακι τυρί, μοναδικοοο ριζοτο, ο ορισμός του ριζότι, (αποφύγετε τη μακαροναδα βουνίσια γνώμη μου), εξαιρετικό το κρασί του και το γλυκό του 2 άτομα...με κουβερ και νερό και μπουκάλι κρασι, γλυκό 57 ευρ... για οποιον θέλει ενα προσεγμένο δείπνο εκει!!! Απο τελος σεπτεμβρη και μετά μονο ΣΚ θα το βρειτε ανοιχτό, σεζον καλοκαιρι απο τις 17:30 και μετά!!!Περισσότερα\nΥπέροχο μαγαζί με πολύ καλο και νόστιμο φαγητό. Οι μερίδες τεράστιες και το προσωπικό πολύ εξυπηρετικό.\nΥπέροχο μαγαζί με πολύ καλο\nΥπέροχο μαγαζί με πολύ καλο και νόστιμο φαγητό. Οι μερίδες τεράστιες και το προσωπικό πολύ εξυπηρετικό. Από τα καλυτερα που εχουμε φάει στην Άνδρο εαν οχι το καλύτερο!\nΤο καλύτερο εστιατόριο που φάγαμε στην Άνδρο. Πανέμορφος χώρος ευγενικό προσωπικό και το φαγητό εξίσου καλό!\nΠραγματικά το πρώτο από τα οποία αξίζει να επισκεφτεί κάνεις στην Άνδρο. Το μαγαζί σαν στήσιμο υπερέχει των υπολοίπων ενώ το μενού του προσφέρει διαφορετικές προτάσεις ιδιαίτερα στα ψαρικά με τις μερίδες να είναι μεγαλύτερες από ότι αναμένεται σε ένα τέτοιο περιβαλλον. Αν υπάρχει φρέσκο...ψάρι προτιμήστε το. Δεν απογοητεύει, αξίζει 4.5/5Περισσότερα\nΤο εστιατόριο Ενδοχώρα κανει την διαφορά στην χώρα της Ανδρου...είναι το μόνο από όσα επισκεφθηκαμε που ήταν στημένο εστιατοριακα και είχε ένα αρκετά ενδιαφέρον μενου με νόστιμα ορεκτικά και πολυ ωραία κύριος...κινηθηκαμε σε επιλογές ψαρικων και ήταν όλα φρέσκα και νόστιμα...ο χώρος πολύ προσεγμένος.Μπραβο στους...ιδιοκτήτες και το προσωπικόΠερισσότερα\nΕίχαμε κάνει κράτηση γιατί είχε πάντα πολύ κόσμο , φτάσαμε στην ώρα μας,περιμέναμε ένα δεκάλεπτο στο μπαρ . Εσωτερικά το μαγαζί έχει μια πολύ ζέστη ατμόσφαιρα που το κάνει ιδανικό για όλες τις εποχές . Τα πιάτα ιδιαίτερα , πολύ νόστιμο ότι φάγαμε . Να...πάρετε την ταραμοσαλάτα με μελάνι σουπιάς . Το ριζότο θαλασσινών ήταν ίσως από τα πιο ωραία που έχω φάει . Πολλές γευσεις συνδυασμένες σε ένα πιάτο . Πολύ καλό κρασί και μεγάλη ποικιλία για να διαλέξετε . Γενικότερα πολύ καλή σχέση ποιότητας - τιμής . Στα θετικά βάζω και την θετική διάθεση του προσωπικού . Ανεπιφύλακτα σας το συστήνω .Περισσότερα\nΠιστεύω ο ορισμός του "τρώω πολιτισμένα". Ωραία πιάτα, κάποια πρωτότυπα (μαύρη ταραμοσαλατα τα σπαει), ωραίο κρασί, ευγενικό προσωπικό και τιμές αντίστοιχες με την όλη ατμόσφαιρα . Κοινώς ότι πληρώνεις παίρνεις. Μια χαρά\nΕξαιρετικό με ιδιαίτερες γεύσεις\nΆψογη εξυπηρέτηση.Τέλειο και ιδιαίτερο το φαγητό. Πολύ ωραίο περιβάλλον πάνω στον κεντρικό πεζόδρομο της χώρας. Μου άρεσε ιδιαίτερα το ριζότο θαλασσινών η μαύρη ταραμοσαλάτα, όπως και η ιδιαίτερη σαλάτα με παστέλι και σύκο .\nΠολυ ωραια κουζινα, ιδιαιτερες\nΠολυ ωραια κουζινα, ιδιαιτερες γευσεις! Μας αρεσαν ιδιαιτερα τα ραβιολια και το κριθαρωτο. Αψογη εξυπηρετιση. Βρισκεται στη χωρα, βολευει πολυ η τοποθεσια του. Καλες τιμες! Το μονο που δεν μας αρεσε πολυ ηταν το μοσχαρι (ταλιατα ). Γενικα, Συνδιαζει, ποιοτητα, εξυπηρετιση και βολικη τοποθεσια! Περασαμε...πολυ ωραια και το συστηνουμε!Περισσότερα\nΛάβετε γρήγορα απαντήσεις από το προσωπικό του Ενδοχώρα και από προηγούμενους επισκέπτες.\nΑπάντηση από: JOHNNIES_CHORO | Έχει υποβάλει κριτική για αυτήν την επιχείρηση |\nΣυχνές ερωτήσεις για: Ενδοχώρα\nΤο Ενδοχώρα προσφέρει φαγητό σε πακέτο;\nΝαι, το Ενδοχώρα προσφέρει υπηρεσίες παράδοσης φαγητού σε πακέτο.\nΤο Ενδοχώρα προσφέρει διανομή κατ’ οίκον;\nΝαι, το Ενδοχώρα προσφέρει υπηρεσίες διανομής φαγητού κατ’ οίκον.\nΠοια είναι η βαθμολογία του Ενδοχώρα;\nΤο Ενδοχώρα έχει βαθμολογηθεί ανάλογα στις ακόλουθες κατηγορίες από τους ταξιδιώτες του Tripadvisor:


Μπορεί η χώρα να κινείται ήδη εδώ και κάποιες μέρες σε ρυθμούς επανεκκίνησης της οικονομίας, ωστόσο δεν εκλείπουν ακόμα και σήμερα ορισμένες περιπτώσεις κλάδων που δεν γνωρίζουν πώς θα λειτουργήσουν.\nΜια από αυτές τις περιπτώσεις είναι οι εμποροπανηγύρεις που τη θερινή περίοδο δίνουν οικονομική ανάσα σε περιοχές της επαρχίας.\nΤα ερωτήματα σχετικά με το πως θα διεξαχθούν οι συγκεκριμένες εκδηλώσεις ταλανίζουν τους διοργανωτές των δύο μεγάλων εμποροπανηγύρεων στην Κεντρική Μακεδονία, αυτές του Αγίου Μάμα στη Χαλκιδική και του Αιγινίου στην Πιερία.\nΥπό κανονικές συνθήκες οι οργανωτικές επιτροπές στα δύο μεγάλα πανηγύρια θα ετοιμάζονταν πυρετωδώς για τις συγκεκριμένες εκδηλώσεις που ανοίγουν τις πύλες τους στους επισκέπτες στις αρχές του Σεπτεμβρίου.\nΩστόσο τα περιοριστικά μέτρα που πρόκειται να εφαρμοστούν στις εμποροπανηγύρεις, θα έχουν ως αποτέλεσμα οι δύο διοργανώσεις να έχουν μια τελείως διαφορετική εικόνα φέτος, εφόσον όλα πάνε καλά με την επιδημιολογική εικόνα της χώρας.\nΌλα αυτά τα χρόνια, ο κανονισμός λειτουργίας των εμποροπανηγύρεων καθοριζόταν από το άρθρο 38 του νόμου 4497/17.\nΩστόσο οι ιδιαίτερες συνθήκες που διέπουν τις εν λόγω εκδηλώσεις αναμένεται να καθοριστούν με ΦΕΚ τις επόμενες μέρες που θα φέρει την υπογραφή του υπουργού Ανάπτυξης Άδωνι Γεωργιάδη.\n«Σίγουρα θα έχουμε πολύ μεγάλες αλλαγές όσον αφορά τη διάταξη του χώρου και τη διανομή των χώρων στους εκθέτες», αναφέρει στην Voria.gr ο πρόεδρος του Εμπορικού Πολιτιστικού Κέντρου Αγίου Μάμαντος Χρήστος Γκούτσιος.\nΗ εμποροπανήγυρη του Αγίου Μάμα που ανοίγει για το κοινό στο τέλος Αυγούστου, διαθέτει συνολικά 580 θέσεις εκθετών, που υπό κανονικές συνθήκες καλύπτονταν όλες με 550 περίπου εκθέτες.\nΩστόσο φέτος, εάν ληφθεί υπ’ όψη το γεγονός ότι θα υπάρχουν κενά μεταξύ των πάγκων, οι εκθέτες που θα συμμετέχουν θα είναι σημαντικά λιγότεροι.\nΑν και ο καθορισμός των εκθετών ώστε να τηρηθούν τα μέτρα ασφαλείας για τον κορωνοϊό μπορεί εύκολα ή δύσκολα να επιτευχθεί από τους διοργανωτές, μεγάλο ερώτημα αποτελεί τι θα γίνει με τους επισκέπτες που προσέρχεται μαζικά στις συγκεκριμένες εκδηλώσεις.\nΑνάλογος είναι ο προβληματισμός και στους διοργανωτές της εμποροπανήγυρης στον Άγιο Μάμα, με τον κ. Γκούτσιο να εξηγεί ότι «χρειάζεται ένα λεπτομερές σχέδιο σχετικά με την είσοδο και την έξοδο των επισκεπτών, τον αριθμό ατόμων που θα προσέρχονται μέσα στον εκθεσιακό χώρο, την προσέλευση στον χώρο στάθμευσης και άλλες ρυθμίσεις που θα καθοριστούν από το υπουργείο Ανάπτυξης».\nΤσαβούσογλου: "Δεν έχει σχέση η Ελλάδα με την Αγιά Σοφιά"


Pieria.tv – «ΜΠΟΧΑ ΠΑΝΩ ΣΤΗΝ ΠΟΛΗ» – Ομάδα Πρωτοβουλίας Πολιτών Κατερίνης «I Can’t Breathe». (Συνέντευξη Τύπου-Βίντεο).\nI Can’t Breathe Ευρωπαϊκό Δικαστήριο ΚΑΠΝΙΚΟ ΣΤΑΘΜΟ ΚΑΤΕΡΙΝΗΣ Κατερίνη ΜΠΟΧΑ Ομάδα Πρωτοβουλίας Πολιτών Σημέλα Ελευθεριάδου συνέντευξη Τύπου\nPosted by Pieria.tv on 14 Ιουλίου 2021 at 20:24\nΟι αρχές του τόπου κωλυσιεργούν στην επίλυση του προβλήματος και οι εν λόγω επιχειρηματίες -που καταγγέλλονται από την Ομάδα Πρωτοβουλίας Πολιτών «I Can’t Breathe» στην συνέντευξη τύπου της 13ης Ιουλίου 2021 που έγινε στον Καπνικό Σταθμό Κατερίνης-, το γνωρίζουν μάλλον αυτό και εκ του ασφαλούς εξακολουθούν να βρωμίζουν την πόλη μας με την αποπνικτική μπόχα που αναδύουν τα προϊόντα τους και οι ενέργειές τους.\nΜετά από το καλωσόρισμα τον λόγο πήρε το μέλος της Συντονιστικής Επιτροπής της Ομάδας Σημέλα Ελευθεριάδου όπου και ανέπτυξε με στοιχεία το όλο πρόβλημα της έντονης δυσοσμίας και την προέλευση της που εμφανίζονταν στην γιγαντοοθόνη που υπήρχε στον χώρο.\nΣημέλα Ελευθεριάδου, μέλος της Συντονιστικής Επιτροπής της Ομάδας «I Can’t Breathe».\nΜετά το πέρας της παρουσίασης δόθηκε βήμα ερωτήσεων στους δημοσιογράφους και στους πολίτες.\nΓια τον λόγο ότι τα ελληνικά δικαστήρια αργούν στην εκδίκαση της μήνυσης που κατατέθηκε για την αφόρητη και επικίνδυνη για την υγεία των πολιτών μπόχα, και ακούστηκαν ημερομηνίες όπως το 2023 και το 2025 και… βάλε για να φτάσει η υπόθεση στο ακροατήριο, ο δημοσιογράφος της διαδικτυακής Pieria.tv Γιώργος Οικονομίδης έθεσε το ερώτημα εάν προτίθεται η Ομάδα να φτάσει την υπόθεση στο Ευρωπαϊκό Δικαστήριο για να λάβει την απάντηση ότι είναι στις προθέσεις της Ομάδας και αυτή η λύση. Από ελληνικά δικαστήρια δυστυχώς δεν προβλέπεται σύντομη επίλυση.\nΌλη η Συνέντευξη Τύπου δημοσιεύεται σε βίντεο από την Pieria.tv


Matfashion Μπλούζα βαμβακερή με βολάν\n● Απαλό βαμβακερό ύφασμα ● Στρογγυλή λαιμόκοψη ● Κοντά μανίκια ● Peplum τελείωμα Μήκος (κέντρο της πλάτης): 77 εκ. 100%COTTON\nMatfashion Μπλούζα βαμβακερή 'Dare'\n● Απαλό βαμβάκι ● Στρογγυλή λαιμόκοψη ● 'Dare' logo ● Κοντά μανίκια Μήκος (κέντρο της πλάτης): 71 εκ. 100%COTTON Το μοντέλο έχει ύψος 1,77 εκ. και φοράει S/M\nMatfashion Πλεκτή μπλούζα με διχρωμία & κρόσσια\n● Απαλή πλέξη με βισκόζη ● Λαιμόκοψη-χαμόγελο ● Κοντά μανίκια ● Κρόσσια στο τελείωμα Μήκος (κέντρο της πλάτης): 75 εκ. 88%VISCOSE 12%ELASTANE Το μοντέλο έχει ύψος 1,79 εκ. και φοράει Ο/S\nMatfashion Πλεκτή μπλούζα με διχρωμία\n● Απαλή πλέξη με βισκόζη ● Color-block ρίγα στη μέση ● Λαιμόκοψη-χαμόγελο ● Κοντά μανίκια ● Ανοίγματα στο πλάι Μήκος (κέντρο της πλάτης): 62 εκ. 88%VISCOSE 12%ELASTANE Το μοντέλο έχει ύψος 1,79 εκ. και φοράει Ο/S\nMatfashion Μονόχρωμο σαλβάρι με δέσιμο | Online Exclusive\n● Απαλή & δροσερή βισκόζη με νάϊλον ● Άνετη εφαρμογή ● Λάστιχο & δέσιμο στη μέση ● Με βολικές τσέπες Μήκος (εσωτερική ραφή): 67,5 εκ. 58%VISCOSE 42%NYLON Το μοντέλο έχει ύψος 1,79 εκ. και φοράει S/Μ\n● Απαλό βαμβακερό ύφασμα ● Στρογγυλή λαιμόκοψη ● Κοντά μανίκια ● Peplum τελείωμα Μήκος (κέντρο της πλάτης): 77 εκ. 100%COTTON Το μοντέλο έχει ύψος 1,79 εκ. και φοράει S/M\n● Απαλό βαμβακερό ύφασμα ● Στρογγυλή λαιμόκοψη ● Κοντά μανίκια ● Peplum τελείωμα Μήκος (κέντρο της πλάτης): 77 εκ. 100%COTTON Το μοντέλο έχει ύψος 1,77 εκ. και φοράει S/M\nMatfashion Παντελόνα εμπριμέ super-jersey\n● Ελαστικό ύφασμα super-jersey ● Εμπριμέ σχέδιο ● Λάστιχο στη μέση ● Φαρδιά γραμμή Μήκος (εσωτερική ραφή): 82 εκ. 100% POLYESTER\nMatfashion Πουκάμισο βισκόζη εμπριμέ\n● Πανάλαφρη βισκόζη ● Ασπρόμαυρο σχέδιο ● Κλασικός γιακάς πουκαμίσου ● Κοντά μανίκια Μήκος (κέντρο της πλάτης): 61 εκ. 100%VISCOSE Το μοντέλο έχει ύψος 1,79 εκ. και φοράει S/Μ\nMatfashion Βαμβακερό μπλουζοφόρεμα με στάμπα\n● Απαλό βαμβακερό ύφασμα ● Στρογγυλή λαιμόκοψη ● Κοντά μανίκια ● Απλικέ στάμπα ● Ανοίγματα στα πλαϊνά Μήκος (κέντρο της πλάτης): 91 εκ. 100%COTTON Το μοντέλο έχει ύψος 1.79 εκ. και φοράει O/S\nΤελευταία ενημέρωση: Σάββατο, 18 Σεπτεμβρίου 2021, 1:05 μμ


Oasis: Live at Wembley Arena! | Belbo\n← William Claxton: η μαγεία του Ασπρόμαυρου\nΚλυταιμνήστρα – Martha Graham Dance Company →\nΟι Oasis ζωντανά στο Wembley Area (16/10/2008)\nΑΝΤΑΠΟΚΡΙΣΗ ΑΠΟ ΤΟ ΛΟΝΔΙΝΟ (16/10/2008)\nΟ συνεργάτης της στήλης Cutglass βρέθηκε πριν από μερικές ημέρες στο κατάμεστο Wembley Arena του Λονδίνου και μας μεταφέρει το μοναδικό κλίμα από τη συναυλία ενός από τα μεγαλύτερα Brit Rock συγκροτήματα της εποχής μας, μαζί με αυθεντικές φωτογραφίες και κλιπάκια.\nΛέγεται ότι ο θρύλος των Oasis χτίστηκε πάνω σε μια θεμελιώδη αρχή: οι live εκτελέσεις ξεπερνούσαν σε δυναμική και ποιότητα τις ηχογραφημένες σε studio. Εξίσου σημαντική ήταν και η πληθώρα κλασσικών- πλέον – τραγουδιών κάτι το οποίο δύσκολα συναντάς σε σύγχρονο συγκρότημα. Ειδικά στην Αγγλία, όπου λατρεύονται σαν ημίθεοι, κάθε συναυλία τους είναι μια εμπειρία μοναδική για τον καθένα. Και αυτό γιατί ξεπερνάει τα όρια της μουσικής. Βλέπεις τις αντιδράσεις του κόσμου, που αφορά όλες τις ηλικίες (από 15χρονα μέχρι ολόκληρες οικογένειες), και ο οποίος τραγουδά ασταμάτητα είτε ακούει το Wonderwall είτε το τελευταίο b-side – προσφάτως ο Noel παραδέχτηκε ότι ‘’είμαστε singalong band». Οι Oasis δεν είναι μόνο το καμάρι του Manchester και οι άξιοι συνεχιστές της κολοσσιαίας μουσικής παράδοσης αυτής της ‘’ιερής» πόλης αλλά και η φωνή που ενώνει και ταυτόχρονα ξεσηκώνει τα πλήθη (πάντως όχι μόνο στη χώρα τους).\nΚατά τις 7.30: εμφανίζεται η support μπάντα TWISTED WHEEL. Ένα νεανικό συγκρότημα απ’το Greater Manchester, πολλά υποσχόμενο. Αν συντονίζεστε διαδικτυακά στον XFM σίγουρα έχετε ακούσει το «Lucy The Castle» και το «Strite» ίσως και το «You Stole The Sun». Όμως όταν ακολουθούν οι Oasis όλα τ’άλλα περνάνε αυτομάτως στο περιθώριο.\nΟ Liam Gallagher στη σκηνή\n20.45: Έχουμε φτάσει στη στιγμή που 14.000 λαού (4,000 στο παρκέ και 10,000 στις κερκίδες) αναμένει. Με την κλασσική πλέον εισαγωγή του «Fuckin’ In The Bushes» το συγκρότημα μπουκάρει στη σκηνή και ακολουθεί το…χάος! Αποθεωτική υποδοχή απ’τον κόσμο που κραυγάζει και χειροκροτεί ακατάπαυστα…O – A – S – I – S !!!. Στις κερκίδες κανείς δεν θα ξανακάτσει μέχρι το τέλος. Πραγματικά για όσους έχουν συνηθίσει τις ‘’νερόβραστες» συναυλίες στη χώρα μας, είναι κάτι το πρωτόγνωρο. Σε διαπερνάει άμεσα η έντονη συναισθηματική φόρτιση που εκπέμπει το κοινό, ενώ ταυτόχρονα μετράμε και τις πρώτες ‘’απώλειες» καθώς εγκαταλείπουν το χώρο όπως όπως τα πρώτα ‘’λιώματα». Ο βομβαρδισμός με μπύρα έχει αρχίσει για τα καλά σε βαθμό που η ποσότητα που είναι στον αέρα να ξεπερνά αυτή που είναι μέσα στα ποτήρια. Και όλα αυτά πριν καν ξεκινήσουν…\nΟ Liam ξεκινά δυναμικά το set με το εκρηκτικό «Rock ‘N’ Roll Star» (δείτε το video), με το οποίο παλαιότερα έκλειναν το encore. Εξίσου δυνατή η συνέχεια με το πρόσφατο hit «Lyla» και το νέο (πολύ δυνατό) single «The Shock Of The Lightning». Ακολουθεί κι άλλο κλασσικό το «Cigarettes & Alcohol» και το «The Meaning Of Soul». Απ’το νέο δίσκο το επόμενο επικό To «Be Where There’s Life», το οποίο ξεσηκώνει τον κόσμο που χορεύει ασταμάτητα. Μετά τον χαμό αναλαμβάνει ο Noel με το καινούργιο «Waiting For The Rapture» και το ‘’ασύλληπτο» b-side του Wonderwall, «The Master Plan» ( δυστυχώς στην εποχή του πέρασε σε δεύτερη μοίρα λόγω της α’ πλευράς). Στο Songbird ο Liam ‘’αναζητά» τον Andy Bell (μπάσο) ο οποίος όμως έχει πιάσει θέση στα πλήκτρα δίπλα στον J.J. Darlington (ex-Kula Shaker). Στη συνέχεια ο Liam μας μεταφέρει σχεδόν 15 χρόνια πίσω με το δυναμικό «Slide Away» (έναν απ’τους πολλούς ‘’ύμνους» του πρώτου δίσκου). Έφθασε η ώρα να παρουσιάσει Ο Noel το νέο touring drummer Chris Sharrock τον οποίο το κοινό υποδέχεται πολύ θερμά.\nΠερίπου στην μέση του set είναι η σειρά κι άλλου κλασσικού του «Morning Glory» και του καινούργιου «Ain’t Got Nothin'» πριν ο Noel ερμηνεύσει μέσα σε αποθέωση το πρόσφατο hit «The Importance Of Being Idle». Κι εδώ φτάνουμε στην κύρια αποκάλυψη της βραδιάς, το αριστουργηματικό επόμενο single «I’m Outta Time» του Liam. Αξίζει να το ‘’δοκιμάσετε»…μυρίζει Wonderwall το οποίο έπεται και αναγκαστικά χάνεται ο έλεγχος. Τελευταίο του set, το απόλυτο hit «Supersonic» (δείτε το video) είναι και αυτό που λαμβάνει και την μεγαλύτερη ανταπόκριση του κοινού. Αρένα και κερκίδες έχουν εκτοξευθεί και όλοι χορεύουν, ενώ το crowd surfing συνεχίζεται με αμείωτη ένταση απ’την έναρξη του set… Πέφτουν κορμιά…\nΣτο encore έχουμε αρχικά το Noel στο πολύ κλασσικό «Don’t Look Back In Anger» (το οποίο ερμηνεύει όπως πάντα εκπληκτικά) και στη νέα του δημιουργία «Falling Down» Ο ίδιος πάντως φαίνεται ότι έχει ανακάμψει πλήρως απ’τον πρόσφατο τραυματισμό του σε συναυλία στον Καναδά. Για το τέλος ο Liam ερμηνεύει το επικό «Champagne Supernova» που καθιέρωσε τους Oasis στους ζωντανούς θρύλους της μουσικής, και το οποίο μας στέλνει στο ‘’διάστημα» – ένα κομμάτι που σε live εκτελέσεις κατά καιρούς ρόλο guest lead guitar έχουν αναλάβει ιερά τέρατα όπως οι Paul Weller, Johnny Marr και John Squire ! Η συναυλία κλείνει κατά τις 10.30 ( Αυτό είναι ωράριο! Έτσι προλαβαίνεις και τις δημόσιες συγκοινωνίες με άνεση ) με την κλασσική διασκευή των Beatles «I Am The Walrus» και το συγκρότημα αποθεώνεται και αποχωρεί ‘’αυτοκρατορικά» μέσα σε εκκωφαντικά χειροκροτήματα και κραυγές…\nΚλείνοντας την παρουσίαση, αξίζει ν’άναφερθεί η ‘’θυσία» πολλών αγαπημένων live classics για χάρη του νέου δίσκου – «Live Forever», «Acquiesce», «Roll With It», «Shakermaker», «Some Might Say», «Bring It On Down», «Columbia», «Go Let It Out», «Little By Little», «Stand By Me»……τι να πρωτοαναφέρουμε? Είναι τόσα πολλά που από μόνα τους γεμίζουν το λιγότερο άλλες δύο setlist. Ωστόσο οφείλουμε να ομολογήσουμε ότι τα κομμάτια απ’το νέο δίσκο «Dig Out Your Soul» στέκονται άψογα μαζί με τις ήδη γνωστές επιτυχίες. Γενικότερα ο νέος δίσκος περιλαμβάνει σπουδαίες δημιουργίες εφάμιλλες του μεγέθους των παλαιοτέρων όπως το «Bag It Up» και το «The Turning» δύο απ’τις κορυφαίες του, τα οποία δεν ακούστηκαν καν! Αυτές σίγουρα θα ενσωματωθούν στις επόμενες περιοδείες γιατί ειδικά το πρώτο στο Live θα τσακίζει κόκαλα…


01/01/2021, 20:24 Upd: 01/01/2021, 20:25 15\nΟ «μυστηριώδης μονόλιθος» είναι παρόμοιος με εκείνον που εντοπίστηκε στη Γιούτα\nΔεν είναι εικαστική παρέμβαση και ούτε πρόκειται για καποιο βιβλίο η ταινία μελλοντικά αφού είμαστε όλοι σε λοκντάουν για να τα αγοράσουμε η να τα δούμε . Ειναι σημάδια που κάτι δείχνουν . Καναδάς: Είναι η επόμενη χώρα που θα χτυπήσει ο μεταλλαγμένος Βρεττανικός υπερ-κορωνοιός που όπως θα ανακοινωθεί σύντομα κανένα ανθρώπινο εμβόλιο δεν θα υπάρξει μέσα στο χρόνο ώστε να μπορέσει να τον εξουδετερώσει! Το "αντικείμενο" εμφανίστηκε πρώτη φορά στη νήσο Ουάιτ, στη Νότια Αγγλία και μετά είδαμε να εξαπλώνεται με απίστευτους ρυθμούς σε όλη την Μ.Βρετανία το νέο ,70% πιό επιθετικό , "Βρεττανικό" όπως ονομάστηκε στέλεχος. Μετά στην Ρουμανία , Πολωνία και Ολλανδία όπου εμφανίστηκε είχαμε πάλι το Βρεττανικό υπερ-στέλεχος του νέου κορωνοιού που εξαπλώνεται πλέον με γεωμετρική πρόοδο σε Ιαπωνία , Κίνα που είχαν αντιμετωπίσει σχεδόν αποτελεσματικά το πρώτο κύμα. Εμφανίστηκε αρχικά στην Γιούτα και τώρα έχει γεμίσει με το νέο απρόσβλητο στέλεχος όλη η Αμερική , κ.ο.κ . Εδώ μη το δούμε-μη μας το φέρουν δηλαδή -γιατί την ΒΑΨΑΜΕ !\nτο συμπερασμα που ζητούσε απεγνωσμενα ο δασκαλος των νεων ελληνικών, αυτο το ρημαδι σε αρθρα που ομοιάζουν με ημιτελή αφόδευση οπως αυτη την παπαρα που εκανες ανακατευοντας φακη με γιουβαρλάκια.\nΜια το βαζουν σ' ενα μερος, μια σε αλλο, τραβανε και μια φωτογραφια, χαβαλες να γινεται που λεμε. Ισως και καποτε να μαθουμε πως ειναι καποια εικαστικη παρεμβαση του ταδε καλλιτεχνη ή κατι τετοιο.\nτο περιεργο ειναι που το αναφερετε , ποιος ο λογος ??\nβασικά έχουμε και εμείς κάτι τέτοια εκτρώματα που έχει κάνει ο Δήμαρχος. Όπως το American monument σε σμίκρυνση. Παπαδιές καμιά σημασία\nStanley quibric - οδύσσεια του διαστηματος.. εσείς που είσαστε δΗμοσιογραφοι Πως σας ξέφυγε?\nΤο περίεργο δεν είναι ότι εμφανίζεται σε διάφορα μέρη αυτή η λαμαρίνα αλλά το ότι κάποιοι ασχολούνται. Πόσο απελπιστικά χαζοί μπορεί να είμαστε!!!\nδιάβασε τι γράφει ο Τάκης από κάτω και θα καταλάβεις πόσο χαζοί είμαστε.\nΑΥΤΟ ΕΙΝΑΙ το πραγματικό ερώτημα ;;\nΠΟΣΟ απελπιστικά χαζούς ΜΠΟΡΕΙ να μας θεωρούν ;;;\nΦτάνει πια με την προώθηση μασονικών συμβόλων που σηματοδοτούν την εποχή του Θηρίου που ξεκίνησε με τους ομαδικούς "εμβολιασμούς"- χάραγμα των ανθρώπων..\nΠου τα είδες τα σύμβολα? Ε ρε κάτι μυαλά που δεν πάνε στην ΝΑΣΑ. Καρανίκα εσύ?\nεσενα θα σε χαραξουν πρωτο. βλεπεις παραισθησεις! Ποσο κακο κανει αυτη η ανεργια ή η αεργια σε τυπακια σαν και εσενα! Δεν εχετε τι να κανετε και οτι κοτσανα σας πει ο μπαρμπακωσταθωμαγιωργης καθεστε την αναπαραγετε και οχι μονο αυτο την πιστευετε κιολας στο τελος τελος! Πιο λογικο ειναι να πιστεψω στον αγιο Βασιλη παρα στις επιστημονικες σας φαντασιες φιλοι μου ψεκασμενοι με μηδεν εγκεφαλικα κυτταρα. Η λυση ειναι απλη για ολους εσας. Βρειτε δουλεια. Ασχοληθειτε με κατι, ζωγραφιστε τραγουδηστε διαβαστε κανα βιβλιο. Θα δειτε δεν θα σκεφτεστε τετοιες χαζομαρες σαν παιδακια 3 χρονων...\nΤο λέει ο Τάκης. Από την μεγάλη των ψεκασμενων σχολή\nΣε εμάς πότε θα έρθει?\nΙστορίες για αμερικανάκια.


Τα επίσημα πορτραίτα από τη βάπτιση του πρίγκιπα Louis\nΜια σειρά από ατυχή γεγονότα: Όταν ο Donald Trump συνάντησε τη βασίλισσα\nΗ Ελλάδα και η Αθήνα αποτελούν έναν από τους τοπ προορισμούς για τους κατοίκους της γειτονικής χώρας. Το site Οggusto ζήτησε από την Έλενα Μακρή να διαλέξει τα αγαπημένα της spots στην πόλη - και όχι μόνο. Σας τα παρουσιάζουμε.\nΔιαμονή: Βιώστε τη διαχρονική γοητεία και το γοητευτικό τρόπο ζωής της Αθήνας διαμένοντας στο ξενοδοχείο Mεγάλη Βρετανία. Από την ίδρυσή του, το 1878, μέχρι σήμερα, η πολυτέλεια και η ομορφιά του ιστορικού ξενοδοχείου παραμένουν αμετάβλητες.\nΑπολαύστε ένα δείπνο στον ουρανό, σε μια πλατφόρμα ύψους 50 μέτρων με πανοραμική θέα στην Ακρόπολη και το Λυκαβηττό. Απαραίτητη εμπειρία, μια περιήγηση στο Μουσείο της Ακρόπολης και η απόλαυση να δει κανείς τα πιο σημαντικά ιστορικά μνημεία στον κόσμο από κοντά. Μια άλλη κορυφαία εμπειρία είναι οι συναυλίες στο Ηρώδειο υπό το φως της πανσελήνου.\nΈκπληξη: Οι λάτρεις των extreme sports αξίζει να δοκιμάσουν το bunjee jumping στον Ισθμό της Κορίνθου.\nΦαγητό: Για να απολαύσετε παραδοσιακά ελληνικά ψαρικά επισκεφθείτε το ''Δουράμπεη'' στο Φάληρο και τον ''Παπαδάκη'' στο Κολωνάκι ή την πολυτελή "Ιθάκη" στη Βουλιαγμένη, με την καταπληκτική θέα.\nΠοτό: Για τους λάτρεις του κρασιού: By the glass. Σε ένα ιστορικό κτίριο του 1925 στο κέντρο της πόλης, προσφέρει μια πλούσια επιλογή από κρασιά από όλο τον κόσμο.\nΑπολαύστε το ούζο που σερβίρεται με παραδοσιακούς ελληνικούς μεζέδες στΙς "Σαρδέλες" στο Γκάζι.\nΕπισκεφθείτε: Το Ελληνικό Αρχαιολογικό Μουσείο, το Μουσείο Κυκλαδικής Τέχνης Μπενάκη αλλά και το Πολιτιστικό Κέντρο του Ιδρύματος Σταύρος Νιάρχος. Το καλοκαίρι απαραίτητη η επίσκεψη στο Island Club & Restaurant στην Αθηναϊκή Ριβιέρα.\nΑπολαύστε το ωραιότερο ηλιοβασίλεμα στο Ναό του Ποσειδώνα στο Σούνιο.\nMust see: το ωραιότερο μπαρ στην Αθήνα, το ''Noel''.\nΑγοράστε μπαχαρικά και μοναδικά μεσογειακά βότανα στο ''Bahar'' στην οδό Ευριπίδου. Τα ελληνικά κοσμήματα των οίκων Zolotas και Lalaounis είναι πάντα μια επένδυση για όλη σας τη ζωή.\nΑνακαλύψτε και αγοράστε σπάνιες αντίκες και πολύτιμα αντικείμενα στο MARTINOS Fine Arts & Antiques. Όσο για Μόδα με Ελληνική Έμπνευση, προτείνω το brand Ζeus & Dione και φυσικά τα δικά μου ELENA MAKRI MYKONOS.\nΑπολαύστε ένα παραδοσιακό ελληνικό σουβλάκι στον ''Μπαϊρακτάρη'', στο Μοναστηράκι. Τσίπουρο και ούζο στο ''Jimmy’s Fish & The Sushi Tavern'' . Μην ξεχάσετε να δοκιμάσετε ένα σφηνάκι μαστίχα μετά το δείπνο.\nΔείτε το θέμα όπως δημοσιεύθηκε στο site https://www.oggusto.com/blog/detay/820/atina-nin-en-iyileri.html


ΑΠΟΣΤΟΛΟΣ ΠΑΝΑΣ ΕΙΔΙΚΕΣ ΜΟΡΦΕΣ ΤΟΥΡΙΣΜΟΥ ΚΑΙ ΔΙΑΤΑΞΕΙΣ ΓΙΑ ΤΗΝ ΤΟΥΡΙΣΤΙΚΗ ΑΝΑΠΤΥΞΗ - Apostolos Panas\nΣε συνέχεια μάλιστα του υπομνήματος που κατέθεσε προ ολίγων ημερών προς τον Υπουργό Τουρισμού, με προτάσεις για την ενίσχυση του τουριστικού τομέα προσαρμοσμένες στην περιοχή της Χαλκιδικής και τα ιδιαίτερα χαρακτηριστικά της, ο Βουλευτής Χαλκιδικής επεσήμανε για ακόμα μία φορά την ανάγκη ύπαρξης ενός ξεχωριστού σχεδίου στήριξης του τουρισμού με προοπτική και για την επόμενη μέρα.\nΤέλος, ο κος Πάνας αναφέρθηκε στα υγειονομικά πρωτόκολλα με βάση τα οποία θα κληθούν εφεξής να λειτουργούν οι τουριστικές επιχειρήσεις τόνισε ότι η μεγάλη πλειοψηφία των τουριστικών επιχειρήσεων είναι μικρής δυναμικότητας καταλύματα και πρέπει να στηριχθούν και τέλος επεσήμανε την ανάγκη στήριξης των εργαζομένων στο συγκεκριμένο κλάδο .\nΤοποθέτηση στην Επιτροπή Παραγωγής & Εμπορίου για το Σχέδιο νόμου του Υπουργείου Τουρισμού με τίτλο «Ειδικές μορφές τουρισμού και διατάξεις για την τουριστική ανάπτυξη»\n«Το υπό συζήτηση νομοσχέδιο του Υπουργείου Τουρισμού έρχεται σε μια χρονική στιγμή ιδιαίτερα κρίσιμη για τη φετινή πορεία του τουριστικού τομέα στη χώρα μας.\nΔε μπορεί κανείς να μη δει το εν λόγω νομοσχέδιο υπό το πρίσμα της τρέχουσας συγκυρίας\nκαι να μην τονίσει την αναγκαιότητα συγκρότησης ενός ολοκληρωμένου σχεδίου για την τόνωση του συνόλου του τουριστικού κλάδου τώρα, τους καλοκαιρινούς μήνες που έπονται, αλλά και την επόμενη μέρα.\nΣτόχος όλων άλλωστε πρέπει να είναι ο τουρισμός της χώρας να επιστρέψει δυναμικά το 2021 ερχόμενος και πάλι στις πρώτες θέσεις της παγκόσμιας κατάταξης.\nΕίναι γεγονός ότι ο ελληνικός τουρισμός, ιδίως αν το δούμε από την αισιόδοξη πλευρά του, πάντα βρίσκει τον τρόπο να επιβιώνει και να αναβιώνει.\nΘα γίνει το ίδιο όμως και μετά από το ισχυρό σοκ που προκαλούν οι νέες υγειονομικές προδιαγραφές μετακινήσεων και διαμονής των τουριστών διεθνώς, με τη μισή τουριστική σεζόν να έχει ήδη χαθεί;\nΦυσικά το πρόβλημα δεν το χαρακτηρίζει η ελληνική αποκλειστικότητα, αντιθέτως μάλιστα η Ελλάδα θεωρείται από πολλούς ασφαλής υγειονομικά τουριστικός προορισμός αφού κατόρθωσε να περιορίσει τα κρούσματα του ιού σε πολύ χαμηλά επίπεδα.\nΠώς θα κεφαλαιοποιηθεί όμως η κατά τα άλλα θετική αυτή εικόνα της χώρας;\nΟ τουρισμός αποτελεί βασική πηγή εσόδων, εισφέροντας εξαιρετικά υψηλό ποσοστό στο ελληνικό ΑΕΠ.\nΕίναι εκείνος ο κλάδος που κράτησε την οικονομία όρθια κατά την προηγούμενη δεκαετία της οικονομικής κρίσης.\nΕξ’ ου και η ανησυχία όλων αυτή τη στιγμή για το ποια θα είναι τα αντανακλαστικά του ελληνικού τουρισμού σε αυτή την πρωτόγνωρη παγκόσμιας κλίμακας κρίση.\nΤα υγειονομικά πρωτόκολλα που έχουν ανακοινωθεί για τη λειτουργία των τουριστικών επιχειρήσεων φαίνονται ιδιαίτερα λεπτομερή αλλά στην πραγματικότητα είναι δύσκολα να εφαρμοστούν.\nΟι αρνητικές επεκτάσεις στις κοινωνικές επαφές, στα προσωπικά δεδομένα και στην περαιτέρω οικονομική ζημία των επιχειρηματιών, είναι δεδομένο ότι θα προκύψουν.\nΗ αναγκαστική λειτουργία ένα μέρος των μεγάλων ξενοδοχείων, θα δημιουργήσει μεγάλα προβλήματα.\nΕπίσης είναι γνωστό άλλωστε ότι η μεγάλη πλειοψηφία των τουριστικών επιχειρήσεων είναι μικρής δυναμικότητας καταλύματα που ήδη έχουν υποστεί ανεπανόρθωτο οικονομικό πλήγμα.\nΠεριμένουμε λοιπόν ότι αυτός ο πιο δραματικά ζημιωθείς κλάδος της οικονομίας να δεχθεί από την Κυβέρνηση τη στήριξη που πρέπει.\nΔεν αναφερόμαστε άλλωστε μόνο στους επιχειρηματίες των οποίων οι υποχρεώσεις εξακολουθούν να τρέχουν αλλά και στους χιλιάδες εργαζόμενους στον τουρισμό που εργάζονται εποχικά περιμένοντας από τους μήνες αυτούς να καλύψουν ένα μέρος των εξόδων και του χειμώνα.\nΤην κατάσταση αυτή γνωρίζω από πρώτο χέρι καθώς έρχομαι από μια κατεξοχήν τουριστική περιοχή, τη Χαλκιδική.\nΑξιολογώντας την κρισιμότητα της κατάστασης, έχω ήδη λάβει την πρωτοβουλία να καταθέσω υπόμνημα εξειδικευμένων προτάσεων για την προσαρμογή στα νέα δεδομένα της λειτουργίας του συνόλου της τουριστικής κίνησης και επιχειρηματικότητας του Νομού, προς τον αρμόδιο Υπουργό.\nΠιστεύω ακράδαντα ότι αν υπάρξει ο κατάλληλος σχεδιασμός και η αναγκαία προσαρμοστικότητα την οποία όλοι , ο καθένας από το μετερίζι του, καλούμαστε να επιδείξουμε, ο τουρισμός μπορεί να αποτελέσει το αντίδοτο και σε αυτή την κρίση.\nΔιέξοδοι που προσφέρει η γεωμορφολογία της χώρας μας και η ποικιλομορφία που τη διακρίνει, μέσω των ειδικών-εναλλακτικών μορφών τουρισμού, όπως είναι και ο καταδυτικός - αντικείμενο του υπό συζήτηση νομοσχεδίου, μπορούν τώρα να αποβούν πιο χρήσιμες από ποτέ.\nΑυτές οι εξειδικευμένες τουριστικές δραστηριότητες παραδοσιακά έχει αποδειχθεί ότι προσελκύουν όχι μαζικό τουρισμό αλλά αντίθετα επιλεκτικό τουριστικό κοινό συνήθως υψηλού οικονομικού επιπέδου.\nΚίνητρα όμως μπορούν και πρέπει να δοθούν και στον εσωτερικό τουρισμό φέτος.\nΟι Έλληνες άλλωστε είναι οι ‘’καλύτεροι τουρίστες’’.\nΤα προγράμματα κοινωνικού τουρισμού πρέπει φέτος να ολοκληρωθούν νωρίς και να διευρύνουν τη λίστα των δικαιούχων.\nΕιδικότερα για περιοχές όπως η Χαλκιδική, έχω ζητήσει ενέργειες για την επιμήκυνση της τουριστικής περιόδου.\nΗ στόχευση επίσης σε τουριστικές αγορές χωρών, όπου η μετακίνηση των επισκεπτών θα είναι ευκολότερη οδικώς όπως τα Βαλκάνια, αφού οι αεροπορικές εταιρείες παγκοσμίως θα περάσουν σημαντική κρίση, όπως άλλωστε και η κρουαζιέρα, θεωρείται μια καλή εναλλακτική που μπορεί να εφαρμοστεί και από άλλες περιοχές της χώρας που γεωγραφικά έχουν αυτή την προσβασιμότητα.\nΥπάρχουν βιώσιμες προτάσεις για τον ελληνικό τουρισμό, ο οποίος σίγουρα θα επανακάμψει, το θέμα είναι πόσο γρήγορα.\nΚαι επειδή ακριβώς από την όσο το δυνατόν ταχύτερη επανάκαμψη του τουρισμού, εξαρτάται σε μεγάλο βαθμό και η επιστροφή της οικονομίας σε τροχιά ανάπτυξης, πρέπει, κύριε Υπουργέ, να κινηθείτε γρήγορα και αποτελεσματικά!»


Lovely ♥ Reviews: Review - Προϊόντα Artdeco\nΧαρά Σωτηροπούλου 10 Μαρτίου, 2013 19:06\nεγώ έχω κάτι μικρούλες σκιές της art deco,και είμαι αρκετά ευχαριστημένη,αν και πλέον τις θεωρώ ακριβές!από αυτα΄που έχει δεν έχω δοκιμάσει κάτι!\nΚonstantina A. 11 Μαρτίου, 2013 00:00\nΜου αρέσουν πάρα πολύ τα concealer σε κρεμώδη μορφή!Δεν ήξερα οτι είχε η artdeco και ότι είναι τόσο οικονομικό!!Σίγουρα θέλω να το δοκιμάσω!\nLovely ♥ Reviews 11 Μαρτίου, 2013 17:32\nΔεν θα έλεγα ότι είναι ακριβώς κρεμώδες... Είναι κάπως σαν stick στην υφή. Αν το βρεις, δοκίμασε το πρώτα αν μπορέσεις για να καταλάβεις. :)\nmariamaraki92 07 Απριλίου, 2013 16:08\nγια το μολυβι χειλιων θα συμφωνησω...τ εχω κ εγω σ ενα τελειο χρωμα κοραλι αλλα γραφει δυσκολα κ μετα απο ωρα θριματιζεται....δοκιμασε της erre due ειναι πολυ καλα...!!!\nLovely ♥ Reviews 07 Απριλίου, 2013 16:14\nΝαι κρίμα τα μολύβια.. Γενικά η Erre Due έχει καλά μολύβια απ'ότι ξέρω!


"Ελπίζω να μείνω στη Φενέρ" - ebasket.gr\nΚεντρική Διεθνή “Ελπίζω να μείνω στη Φενέρ”\n“Ελπίζω να μείνω στη Φενέρ”\nΔημοσίευση στις 31/03 12:30\nΟ Ζέλικο Ομπράντοβιτς περνάει καλά στην Τουρκία και σε συνέντευξη που παραχώρησε στο Eurosport, εξέφρασε την επιθυμία του να παραμείνει στον πάγκο της Φενέρμπαχτσε και μετά τη λήξη του συμβολαίου του το καλοκαίρι. Η διοίκηση της τουρκικής ομάδας παρέχει όλα τα εχέγγυα στον Σέρβο τεχνικό, ο οποίος γνωρίζει πως δύσκολα θα βρει αλλού καλύτερες συνθήκες εργασίας.\n“Είμαι χαρούμενος στη Φενέρ και ελπίζω να μείνω. Ανήκω σε έναν μεγάλο σύλλογο με τεράστια λαϊκή βάση και μεγάλες φιλοδοξίες. Φέτος οι παίκτες που έχω αφομοιώνουν καλύτερα αυτά που θέλω και γι’ αυτό τα πράγματα εξελίσσονται καλύτερα για μας. Σταδιακά περνούν στο παιχνίδι μας τα στοιχεία που θέλω και είμαι ικανοποιημένος, αλλά υπάρχουν πάντα περιθώρια για βελτίωση. Πιστεύω πως μπορούμε να γίνουμε πολύ καλύτεροι”, ανέφερε ο “Ζοτς“.\nΌσον αφορά το Φάιναλ Φορ της Μαδρίτης, ο Ομπράντοβιτς δεν θέλει να ακούει λέξη, καθώς “Έχουμε ακόμη δύο πολύ σημαντικά παιχνίδια μπροστά μας για το Top 16 και στα play offs θα έχουμε σε κάθε περίπτωση δύσκολο έργο. Το Final Four είναι ακόμη πολύ μακριά και θα πρέπει να δούμε την κατάσταση βήμα-βήμα”.\nΠροηγούμενο Μπέιλ για τρεις (vid)\nΕπόμενο Φαβορί ο Παναθηναϊκός, αλλά…


Πασίγνωστους Έλληνες μηντιάρχες που κρύβονται πίσω από "κυπριακές" offshore εντόπισε η ICIJ ~ e - Πολίτες\n6.4.13 Αναδημοσιεύσεις, Άρθρα, Ελλάδα, Κόσμος, ΜΜΕ\nΚάποιοι φοβούνται ακόμη και τη φυλακή σε περίπτωση που δεν προλάβουν να πετάξουν για τις εκτός Ελλάδας φιλόξενες φωλιές τους!\nΜεγαλα ονόματα φέρνει στο φως η έρευνα για τις οφσόρ. Από τους δέκα που αποκάλυψε χθες η εφημερίδα «Guardian», δύο είναι ήδη στη φυλακή: ο εκατομμυριούχος Σκοτ Γιανγκ, που συνδεόταν με τον ολιγάρχη Μπόρις Μπερεζόφσκι, και ο ελληνικής καταγωγής Αχιλλέας Καλάκης. Ο πρώτος φυλακίστηκε για περιφρόνηση δικαστηρίου κατά την εκδίκαση υπόθεσης απόκρυψης περιουσιακών στοιχείων από την πρώην σύζυγό του, ο δεύτερος επειδή, χρησιμοποιώντας οφσόρ, κατάφερε να πάρει από τράπεζες δάνεια ύψους 750 εκατ. στερλινών. Ακολουθούν οι φάκελοι για τους υπόλοιπους οκτώ\nΘεωρείται ένας από τους πλέον ισχυρούς πολιτικούς στη Μογγολία, ενώ διατέλεσε υπουργός Οικονομικών από το 2008 έως και το 2012. Σήμερα είναι αναπληρωτής εκπρόσωπος του Κοινοβουλίου. Στην ICIJ ανέφερε ότι σκέφτεται να παραιτηθεί όταν έμαθε πως υπάρχουν αποδείξεις για την οφσόρ και τον μυστικό τραπεζικό λογαριασμό του σε ελβετική τράπεζα, ο οποίος, όπως αποκάλυψε, περιείχε περισσότερα από ένα εκατομμύριο δολάρια. «Επρεπε να έχω συμπεριλάβει την εταιρεία στις δηλώσεις μου», είπε.\nΓαλλία Ζαν-Ζακ Οζιέ\nΣπούδαζε μαζί με τον Φρανσουά Ολάντ και ήταν ο ταμίας της καμπάνιας του στις γαλλικές εκλογές το 2012. Ο εκδότης και διευθύνων σύμβουλος της Eurane SA συνέστησε την International Bookstores Ltd με έδρα τις Νήσους Καϊμάν. Σε αυτήν συμμετείχαν άλλες οφσόρ με έδρα τις Βρετανικές Παρθένους Νήσους και το Χονγκ Κονγκ. Ο Οζιέ έκανε μια μεγάλη εκδοτική επένδυση στην Κίνα το 2005. Είπε ότι συνέταιρός του ήταν επιχειρηματίας - μέλος πολιτικού συμβουλευτικού οργάνου της Λαϊκής Δημοκρατίας της Κίνας\nΜαρία Ιμέλντα Μάρκος\nΗ μεγάλη κόρη του αποβιώσαντος προέδρου Μάρκος, η οποία σήμερα τελεί χρέη κυβερνήτη επαρχίας των Φιλιππίνων, είναι σύμφωνα με τα στοιχεία πραγματική δικαιούχος της Sintra Trust, η οποία συστήθηκε από συνεργάτη της επιχειρηματία στη Σιγκαπούρη. Δεν ανέφερε τη σύνδεσή της με την οφσόρ στις οικονομικές δηλώσεις της.\nΠρόεδρος Ιλχάμ Αλίγεφ\nΤρεις οφσόρ με έδρα τις Βρετανικές Παρθένους Νήσους βρέθηκαν να συνδέονται με τις κόρες του Προέδρου, Αρζου και Λεϊλά. Διευθυντής των εταιρειών εμφανιζόταν ένας από τους μεγαλύτερους κατασκευαστές της χώρας που είχε αναλάβει πολλά κρατικά έργα. Μία ακόμη υπεράκτια με έδρα τις Βρετανικές Παρθένους Νήσους που συστήθηκε το 2003 ανήκει στον Πρόεδρο Αλίγεφ και τη σύζυγό του Μεχριμπάν.\nΔιάσημη στιχουργός της οποίας ο πρώην σύζυγος, που δραστηριοποιείται στο εμπόριο πετρελαιοειδών, έλαβε χάρη από τον πρόεδρο Κλίντον για υπόθεση φοροδιαφυγής. Η Ριτς, που σύμφωνα με έρευνα του Κογκρέσου είχε καταφέρει να συγκεντρώσει τεράστια κονδύλια για την καμπάνια πολιτικών του Δημοκρατικού Κόμματος, βρέθηκε ότι είχε 144 εκατομμύρια δολάρια στο καταπίστευμά της με έδρα τις Νήσους Κουκ τον Απρίλιο του 2006. Επιπλέον στο The Dry Trust ανήκε και πολυτελές γιοτ.\nΙσπανία Βαρόνη Τίσεν\nΜέσω των οφσόρ που της ανήκαν, η πρώην Μις Ισπανία και χήρα του δισεκατομμυριούχου «μεγιστάνα του ατσαλιού» αγόραζε τέχνη – ανάμεσα στα «υπεράκτια» αποκτήματά της περιλαμβάνεται και ο «Υδρόμυλος στο Gennep» του Βίνσεντ Βαν Γκογκ.\nΟ δικηγόρος της παραδέχθηκε ότι η βαρόνη απολαμβάνει φορολογικά οφέλη κάνοντας χρήση των οφσόρ, αλλά τόνισε επίσης ότι με τις υπεράκτιες επιτυγχάνεται μάξιμουμ ευελιξία για τη μεταφορά των αποκτημάτων από χώρα σε χώρα.\nΕπιχειρηματίας και πολιτικός στενά συνδεδεμένος με τον Πούτιν. Από τα στοιχεία που διέρρευσαν φαίνεται ότι η σύζυγός του Ολγα το 2007 ήταν ιδιοκτήτρια της Severin Enterprises, που ιδρύθηκε μέσω πρακτορείου στη Μόσχα. Στη Severin ανήκουν offshore με έδρα τις Βρετανικές Παρθένους Νήσους καθώς και η Sevenkey Ltd., μία υπεράκτια εταιρεία με έδρα τις Βερμούδες.\nΚαναδάς Τόνι Μέρτσαντ\nΟ δικηγόρος, πρώην πολιτικός και σύζυγος της βουλετίνας των Φιλελευθέρων στον Καναδά Πάνα Μέρτσαντ, ίδρυσε το 1998 στις Νήσους Κουκ καταπίστευμα με καταθέσεις ύψους 800.000 αμερικανικών δολαρίων. Τις πληρωμές των τελών για τη διατήρηση της Merchant τις έστελνε σε ρευστό μέσα σε ταχυδρομικούς φακέλους. Οπως φαίνεται στην ηλεκτρονική αλληλογραφία των παρόχων offshore υπηρεσιών που αποκτήθηκε από την ICIJ, «η επικοινωνία και οι πληροφορίες γι’ αυτό το καταπίστευμα πρέπει να είναι οι ελάχιστες δυνατές… ποτέ μη στέλνετε φαξ γιατί (ο Μέρτσαντ) θα πάθει εγκεφαλικό» --


Πέντε πράγματα που πρέπει να ξέρει κάθε γυναίκα για την υπογονιμότητα. - Δρ Ελένη Κοντογιάννη Κλινικός Εμβρυολόγος 213.099.60.99\nΠέντε πράγματα που πρέπει να ξέρει κάθε γυναίκα για την υπογονιμότητα.\nHome » Πέντε πράγματα που πρέπει να ξέρει κάθε γυναίκα για την υπογονιμότητα.\n12 Σεπτεμβρίου 2017 By Δρ. Ελένη Κοντογιάννη 1 Comment\nΔεν είναι μόνο γυναικείο πρόβλημα.\nΗ υποστήριξη σε βοηθά να μην νιώθεις μόνη.\nΜάθε τον οργανισμό σου\nΕίσαι άνω των 30 και προσπαθείς εδώ και 6-12 μήνες; Ήρθε η ώρα να δεις ειδικό.\nΤο να ζητήσεις τη βοήθεια ειδικού, δεν σημαίνει αυτομάτως ότι θα κάνεις εξωσωματική.\n23 Μαρτίου 2016 at 21:04\nΓΕΙΑ ΣΑΣ ΕΙΜΑΙ 46 ΕΤΩΝ ΠΑΝΤΡΕΜΕΝΗ ΑΛΛΑ ΔΥΣΤΥΧΩΣ ΔΕΝ ΕΧΩ ΝΙΩΣΕΙ ΤΗ ΧΑΡΑ ΤΗΣ ΜΗΤΡΟΤΗΤΑΣ!!!!!!! ΗΘΕΛΑ ΝΑ ΡΩΤΗΣΩ ΑΝ ΜΕ ΠΑΙΡΝΕΙ ΝΑ ΤΟ ΠΡΟΣΠΑΘΗΣΩ Η ΕΙΝΑΙ ΠΟΛΥ ΑΡΓΑ ΛΟΓΩ ΗΛΙΚΙΑΣ!!!!!!!!!!! ΤΙ ΝΑ ΚΑΝΩ???? ΔΥΣΤΥΧΩΣ ΕΙΜΑΙ ΑΠΟ ΗΡΑΚΛΕΙΟ ΚΡΗΤΗΣ ΚΑΙ ΕΙΝΑΙ ΠΟΛΥ ΔΥΣΚΟΛΟ ΝΑ ΕΡΘΩ ΝΑ ΣΑΣ ΒΡΩ!!!!!!!!


«Κάνω τα πάντα φορώντας πλαστικά γάντια»: Η κρυφή ζωή ενός hand model – Χυμα στο κυμα\n«Κάνω τα πάντα φορώντας πλαστικά γάντια»: Η κρυφή ζωή ενός hand model\nΤο hand model, δηλαδή το μοντέλο που έχει δύο υπέροχα χέρια, τα οποία φωτογραφίζει και ζει από αυτά, η Ellen Sirot, εξηγεί διατηρεί τα «εργαλεία» της δουλειάς της σε άριστη κατάσταση. Δεδουμένου ότι με τα χέρια κάνουμε σχεδόν τα πάντα, δεν είναι και το πιο εύκολο πράγμα στον κόσμο.\nΗ πρώην χορεύτρια χρησιμοποιεί τη γιόγκα για να διατηρήσει τη χάρη και την αντοχή που χρειάζεται ως «μοντέλο χεριών», αν μπορούμε να πούμε κάτι τέτοιο, αλλά φροντίζει να μην χτίσει πάρα πολύ τους μυς των πολύτιμων άνω μελών της. Δεν αποχωρίζεται στιγμή τις κρέμες χεριών, τα γάντια για τις καθημερινές δραστηριότητες ενώ ποτέ, μα ποτέ, δε φοράει τη βέρα της.\nΚι ενώ κάνει όλες τις δουλειές του σπιτιού με γάντια, πράγμα που είναι λογικό, κάνει και όλες τις μη-δουλειές με γάντια, πράγμα ολίγον σουρεαλιστικό. Δηλαδή, πηγαίνει με γάντια στην παραλία, για να μη μαυρίσει ή παίζει με τον σκύλο με γάντια -να τη δαγκώσει στο παιγνίδι δεν είναι καν αστείο- ή ακόμα και ντους κάνει με γάντια. Τα δάχτυλά της είναι ασφαλισμένα με ένα σοβαρό ποσό εξαφήφιου νούμερου.\nΠηγαίνει με γάντια στην παραλία, για να μη μαυρίσει ή παίζει με τον σκύλο με γάντια -να τη δαγκώσει στο παιγνίδι δεν είναι καν αστείο\nΔεν είναι εύκλο να έχεις τα ωραιότερα χέρια στον κόσμο. Δεν παραγγέλνει ποτέ κέικ σοκολάτας, για παράδειγμα. «Η ζάχαρη, το αλάτι και η καφεΐνηκάνουν τις φλέβες στα χέρια να φαίνονται πιο έντονα και σκληραίνουν την εικόνα τους», λέει η Ellen Sirot, τα χέρια της οποίας μπορείτε να αναγνωρίσετε από τις διαφημίσεις της Dawn.\nΑκραία ζωή; Ίσως, αλλά και αποτελεσματική, σύμφωνα με τους δερματολόγους και τον τραπεζικό της λογαριασμό.\nTip: Εάν είστε οπαδός του λείου δέρματος αλλά και του παγωτού, σηκώστε τα χέρια σας ψηλα. Σοβαρά, τώρα. Κάντε το. Αν σηκώσετε τα χέρια σας πάνω από το κεφάλι σας για ένα λεπτό, το αίμα θα κατέβει, έτσι οι φλέβες θα φαίνονται λιγότερο έντονες στις εικόνες.\nΔείτε το βίντεο με τη ζωή της Ellen Sirot:\nΓιώργος Καπουτζίδης: Εχω haters -Ελεγαν ότι ήθελαν να με κάψουν στο Σύνταγμα και να πάθω καρκίνο\nCategories:\tLifestyle\t/ by admin February 7, 2019\nΆσε μας ρε μαμά: Στο σημερινό επεισόδιο (18/10), ο Θωμάς ύστερα από την απόρριψη...\nΗ Μαρία Μπακοδήμου καλεσμένη της εκπομπής Καλύτερα δε γίνεται μεταξύ άλλων...\nΜάθε τι θα συμβεί στα ερωτικά σου από 18/10 έως 24/10 Με φουλ τις μηχανές ξεκινά...\nΗ Μαρία Τζομπανάκη μίλησε στην κάμερα του Ενώπιος Ενωπίω για την φιλία και...\nΗ αγαπημένη ηθοποιός μίλησε για την ηρωίδα της, για το πώς νιώθει που το...


Strannik - Ένα κόμικ για την επιβίωση στη Μόσχα - Smassing Culture\n«Δίπλα στο σχολείο μας ήταν μια φυλακή και από την άλλη πλευρά ένα νεκροταφείο. Ο δάσκαλός μας συνήθιζε να λέει πως αν δεν φερόμασταν σωστά και αν δεν δουλεύαμε σκληρά θα καταλήγαμε σε ένα από αυτά τα δυο μέρη». Αυτή είναι η πραγματικότητα που μας παρουσιάζει το «Strannik» των Anna Rakhmanko & Mikkel Sommer, που κυκλοφόρησε στα ελληνικά από τη Jemma Press, στα πλαίσια του stayCOMICDOM στις 10-12 Απριλίου, 2020.\nΑυτός ο περίεργος τίτλος, σημαίνει στα ρώσικα περιπλανώμενος. Το κόμικς έχει μια αφήγηση, σα ένα μικρό ντοκιμαντέρ. Μας δείχνει την ιστορία ενός άστεγου πυγμάχου, ονόματι Βιατσεσλάβ, ή Αλή Μπαμπά για τα ρινγκ, το πως περνάει τη ζωή του στους δρόμους της Μόσχας, πως η φτώχεια φέρνει την κοινωνία στην εξαθλίωση.\nΤο κόμικς είναι ένα ψυχογράφημα, και μας περιγράφει χαμένους έρωτες, χαμένα όνειρα, όσο και χαμένα παιδικά χρόνια σε σελίδες από κόμικς. Δεν βλέπει το μέλλον, τον νοιάζει πως θα περάσει και αυτή η μέρα, αν θα καταφέρει να επιζήσει, αν θα μπορέσει να πάρει ένα μεροκάματο… Η ηλικία του δεν του επιτρέπει πολλά πολλά, ωστόσο συνεχίζει να πυγμαχεί, καθώς είναι το μόνο που η ζωή του προσφέρει.\nΤο σχέδιο από τον Mikkel Sommer μπορεί να μην προσφέρει κάτι ιδιαίτερο οπτικά, καθώς είναι στο χέρι, δίχως κάποια τρομερή επιμέλεια. Ωστόσο, παρουσιάζει τον πρωταγωνιστή και τους υπόλοιπους χαρακτήρες, ταλαιπωρημένους, απρόσωπους, δίχως να ξεχωρίζουν στο πλήθος. Το σχέδιο εξυπηρετεί σε μεγάλο βαθμό το σενάριο, ενώ έχει δοθεί πολύ μεγάλη προσοχή στην σκηνοθεσία, στην τοποθέτηση των καρέ, αναδεικνύοντας το ντοκιμαντέρ-στυλ του, σε όλες τις εκφάνσεις του. Ενδιαφέρον έχει και η απεικόνιση των φτωχών γειτονιών της Μόσχας, που κάνει ακόμα και ασφυχτική και τραγική την αφήγηση του κόμικς…\nΗ ιστορία αν και είναι γεμάτη συναίσθημα και μελόδραμα, επιτρέπει την δημιουργία ενός διαλόγου γύρω από τις οικονομικές συνθήκες της Ρωσίας, όσο και μας προβληματίζει, μας ευαισθητοποιεί στους εκατομμύρια άστεγους που ζουν στους δρόμους, μας κάνει να σκεφτόμαστε την επόμενη φορά που θα δούμε κάποιον άστεγο στο δρόμο… Το μήνυμα του κόμικς είναι δυνατό, είναι παγκόσμιο, και φωνάζει την επιθυμία για κοινωνικές και οικονομικές μεταρρυθμίσεις.\nΗ έκδοση του κόμικς όπως και στο εξωτερικό, έτσι και εδώ, δεν έχει φιλοκερδή σκοπό. Για αυτό και όλα τα έσοδα της έκδοσης θα πάνε στο περιοδικό δρόμου «Σχεδία». Όπως αναφέρουν και οι δημιουργοί στο κλείσιμο της ελληνικής έκδοσης, «Με αυτή την έκδοση ελπίζουμε να μπορέσουμε να φέρουμε μια αλλαγή, έστω και μικρή, στη ζωή κάποιου. Σας ευχαριστούμε για την υποστήριξη!».\nTags: Anna Rakhmanko, Jemma Press, Mikkel Sommer, Σχεδία


Τρωάδα Α΄ της Ηπείρου - Βικιπαίδεια\n(Ανακατεύθυνση από Τρωάδα Α' της Ηπείρου)\nΗ Τρωάδα (4ος αιώνας π.Χ.) ήταν βασίλισσα της φυλής των Μολοσσών στην περιοχή της Ηπείρου, η οποία έζησε κατά την κλασική εποχή. Πατέρας της ήταν ο βασιλιάς Νεοπτόλεμος Β΄. Υπήρξε αδελφή της Ολυμπιάδας, μητέρας του Αλεξάνδρου του Μέγα, καθώς και γιαγιά του ξακουστού βασιλιά της Ηπείρου, του Πύρρου.\nΜετά το θάνατο του Αλκέτα Α΄, βασιλιάς επρόκειτο να επιλεγεί ανάμεσα στους δύο γιους του, Νεοπτόλεμο και Αρύββα. Μετά από σφοδρή διαμάχη δεν βρέθηκε λύση στο ζήτημα και κατ' επέκταση οι δυο τους συμφώνησαν να διαιρέσουν το βασίλειο και να συμβασιλέψουν. Ήταν η πρώτη φορά στην ιστορία της χώρας που εγκαταστάθηκε διπλή βασιλεία. Από όσο γνωρίζουμε δεν υπήρχαν κάποιες περαιτέρω προστριβές ως προς αυτό και η συμφωνία τους κράτησε μέχρι το θάνατο του Νεοπτόλεμου γύρω στο 360 π.Χ., όταν το θρόνο ανέλαβε εξ ολοκλήρου ο Αρύββας. Ο τελευταίος νυμφεύθηκε την ανηψιά του, Τρωάδα.\nΗ Τρωάδα χάρισε στον Αρύββα έναν γιο, τον Αιακίδη, πατέρα του διαβόητου Πύρρου. Πιθανώς να υπήρξε και μητέρα του έτερου γιου του Αρύββα, Αλκέτα Β', κάτι που ωστόσο δεν επιβεβαιώνουν ρητά οι αρχαίες πηγές.\nΓέννηση της Τρωάδας, κόρης του βασιλιά της Ηπείρου, Νεοπτόλεμου Β΄.\nπερ. 360 π.Χ. Ο Νεοπτόλεμος Β΄ πεθαίνει. Μόνος βασιλιάς απομένει ο αδελφός του, Αρύββας, ο οποίος παντρεύεται την ανηψιά του, Τρωάδα.\nΟ Αρύββας εξορίζει το γιο του, Αλκέτα, από το βασίλειο σε άγνωστη ημερομηνία.\n357 π.Χ. Ο Αρύββας προσφέρει το χέρι της ανηψιάς του και αδελφής της Τρωάδας, Ολυμπιάδας, στο βασιλιά της Μακεδονίας, Φίλιππο Β΄.\n350 π.Χ. Ο Φίλιππος ανατρέπει τον Αρύββα, τοποθετώντας στο θρόνο της Ηπείρου τον αδελφό της Ολυμπιάδας, Αλέξανδρο Α΄. Η τύχη της Τρωάδας παραμένει άγνωστη.\n↑ 1,0 1,1 Ιουστίνος, «Επιτομή της Ιστορίας του Πομπήιου Τρώγου», 7.6\nΑνακτήθηκε από "https://el.wikipedia.org/w/index.php?title=Τρωάδα_Α΄_της_Ηπείρου&oldid=7364717"\nΤελευταία επεξεργασία στις 8 Ιανουαρίου 2019, στις 14:05


Ντέρμπι ανόδου για Ολυμπιακό Β΄ και Απόλλωνα Πάτρας - to10.gr\nΑρχική / ΜΠΑΣΚΕΤ / Α2 ΑΝΔΡΩΝ / Ντέρμπι ανόδου για Ολυμπιακό Β΄ και Απόλλωνα Πάτρας\nΝτέρμπι ανόδου για Ολυμπιακό Β΄ και Απόλλωνα Πάτρας\nΟλυμπιακός Β' και Απόλλων Πάτρας θα διασταυρώσουν τα... ξίφη τους, σε μια αναμέτρηση με φόντο την άνοδο.\nΤο πρωτάθλημα της Α2 Ανδρών φτάνει σιγά-σιγά προς το τέλος του και το ενδιαφέρον στρέφεται στη μάχη για την άνοδο στη Basket League.\nΈτσι Ολυμπιακός Β’ και Απόλλωνας Πάτρας θα τεθούν αντιμέτωποι (23/6, 17:00) σε μια αναμέτρηση που θα καθορίσει ουσιαστικά ποια ομάδα θα τερματίσει στην πρώτη θέση και θα πάρει το απευθείας εισιτήρια για την πρώτη τη τάξει κατηγορία.\nΟι «ερυθρόλευκοι» θα ταξιδέψουν στην Πάτρα έχοντας ως παρακαταθήκη τη νίκη τους στον πρώτο γύρο με σκορ 81-78, συνεπώς ακόμα και με ήττα έως και τρεις πόντους θα πανηγυρίσουν την άνοδο. Σε αντίθετη περίπτωση (δηλαδή με ήττα από τέσσερις πόντους και πάνω) τότε οι Πατρινοί θα είναι εκείνοι που θα χαμογελάσουν.\nΘυμίζουμε πως ο πρώτος παίρνει την απευθείας πρόκριση, ενώ από τις θέσεις 2 έως 5, οι ομάδες θα αγωνιστούν σε σειρές best of 5 (στις τρεις νίκες) ώστε να καθοριστεί ποια θα είναι η δεύτερη ομάδα που θα τσεκάρει το εισιτήριο.\nΗ τελευταία αγωνιστική :\n1. Ολυμπιακός 35 (16-3)\n2. Απόλλων Πατρών 34 (15-4)\n3. Ελευθερούπολη 32 (13-6)\n4. Μαρούσι 31 (12-7)\n5. Πανερυθραϊκός 30 (11-8)\n6. Παγκράτι 29 (10-9)\n7. Αμύντας 29 (10-9)\n8. Καρδίτσα 29 (10-9)\n«Καυτές νύχτες» για την Αννίτα Πάνια – Με ποιον άνδρα την… έπιασαν!\nΟλυμπιακός – Εδωσε δανεικό τον Τσάμη\nto10.gr - 08/09/2021 19:19\nΣτον Απόλλωνα Πάτρας και τη νέα σεζόν ο Διαμαντάκος\nto10.gr - 15/08/2021 15:22\nΟι Ερυθρόλευκοι παραχώρησαν τον Παναγιώτη Τσάμη ως δανεικό στον Πανερυθραϊκό.\nΑπόλλων Πάτρας και Γιώργος Διαμαντάκος έφτασαν σε συμφωνία επέκτασης της συνεργασίας τους με τους Πατρινούς να προβαίνουν στη σχετική ανακοίνωση


Εν Υπομονή Ακυμάντω: Η θεολογική διδασκαλία της Παλαιάς Διαθήκης\n10. Η Παλαιά Διαθήκη περιφρονείται λόγω αγνοίας της υψηλής της θεολογικής διδασκαλίας.\nΌσοι μιλούν περιφρονητικά για την Παλαιά Διαθήκη, προδίδουν την άγνοια τους, ως προς το περιεχόμενό της. Κανένα εξωβιβλικό κείμενο δεν περιέχει τόσο υψηλή ηθική και θεολογική διδασκαλία, σαν αυτή που βρίσκουμε στις σελίδες της Παλαιάς Διαθήκης, ούτε βεβαίως στα κείμενα των Ελλήνων φιλοσόφων. Και αυτό εξηγείται εύκολα, διότι τα κείμενα των φιλοσόφων είναι δημιουργήματα του ανθρώπινου νου, σε αντίθεση με τα θεόπνευστα κείμενα των συγγραφέων της Παλιάς Διαθήκης, τα οποία είναι αποκάλυψη Θεού. Γι’ αυτό και τονίζεται ιδιαιτέρως η φράση «Τάδε λέγει Κύριος». Ως παραδείγματα μπορούμε να αναφέρουμε τον « δεκάλογο» των ηθικών εντολών του Μωϋσέως και την ηθική διδασκαλία του προφήτη Αμώς. Η προέλευση της υψηλής αυτής διδασκαλίας, δεν δύναται να ερμηνευθεί παρά μόνο αν ο προφήτης είχε λάβει ανωτέρα μόρφωση. Στην πραγματικότητα ήταν ένας απλός βοσκός γεννηθείς σε ένα απόμερο χωριό. Μόνο από θεία φώτιση θα μπορούσε να προέλθει μια τέτοια διδασκαλία. Γενικώς αναφερόμενοι στο περιεχόμενο της Παλαιάς Διαθήκης, μπορούμε να πούμε ότι έχει τρία στοιχεία:\nα. Το εκπληρούμένο : είναι οι προτυπώσεις, οι τύποι και οι προφητείες περί του Μεσσία, που εκπληρώθηκαν στο πρόσωπο του Ιησού Χριστού, με την σάρκωση Του στον κόσμο.\nβ. Το συμπληρούμενο : είναι η περί πίστεως και ηθικής, διδασκαλία της Παλαιάς Διαθήκης, την οποία ο Χριστός όχι μόνο δεν κατάργησε αλλά και συμπλήρωσε. (σφόδρα επέτεινε λέει ο Χρυσόστομος) ( βλ. ομιλία εις το κατά Ματθαίον Λ ε΄)\nγ. Το καταργούμενο : Είναι οι αυστηρές τελετουργικές διατάξεις του Νόμου, που δόθηκαν ειδικά στον Ιουδαϊκό λαό εξ αιτίας της σκληρότητας και της παχυλότητας του.\nΟι άνθρωποι της Παλιάς Διαθήκης αναζητούσαν τον Θεό αλλά είχαν στρεβλή ιδέα περί αυτού. Νόμιζαν ότι ο Θεός ευαρεστείται με παχυλές θυσίες κριών και μόσχων, προσφορές ελαίου, σίτου και άλλων αγαθών. Έφθαναν να νομίζουν, ότι για την άφεση των αμαρτιών τους έπρεπε να θυσιάσουν το πρωτότοκο παιδί τους. Ο προφήτης Μιχαίας στο χωρίο (Μιχ. στʹ. 6-8) τους απαντά: « Σου αναγγέλθηκε τι ο Γιαχβέ ζητάει από σένα. Τίποτε άλλο παρά δικαιοσύνη και αγάπη να εξασκείς και να πορεύεσαι ταπεινόφρονα προς τον Θεόν σου». Δικαιοσύνη, αγάπη προς τον συνάνθρωπο και ευλάβεια προς τον Θεό, ζητάει πάντοτε ο Θεός από τον άνθρωπο. Δηλ. να θυσιάσει ο άνθρωπος το δικό του αρρωστημένο θέλημα και να αγαπήσει τον συνάνθρωπό και τον Θεό. Συμπερασματικά μπορούμε να πούμε ότι : Η σε βάθος κατανόηση της Παλαιάς Διαθήκης αίρει κάθε παρερμηνεία και περιφρόνηση. Η Παλαιά και η Καινή Διαθήκη άλληλοσυμπληρώνονται και συνιστούν την ενιαία αποκάλυψη του Θεού.\nΟι σπουδαιότερες προφητείες της Παλ. Διαθήκης, που πραγματοποιήθηκαν στο πρόσωπο του Ιησού Χριστού\nα. Θα προηγηθεί του Χριστού, ο Ιωάννης ο Πρόδρομος (βλ Ησ. μ΄3 και Μαλ. γ΄1) Ησ. μ΄3 : «Φωνή βοῶντος ἐν τῇ ἐρήμῳ, ἑτοιμάσατε την ὁδόν τοῦ Κυρίου, εὐθείας ποιεῖτε τάς τρίβους τοῦ Θεοῦ», Μαλ. γ΄1: «Ἰδού ἐγώ ἐξαποστέλλω τον ἂγγελόν μου, και ἐπιβλέψεται πρό προσώπου μου, και ἐξαίφνης ἢξει εἰς τον ναόν ἑαυτοῦ Κύριος, ὃν ἡμεῖς ζητεῖτεν και ὁ ἂγγελος τῆς Διαθήκης11 ὃν ἡμεῖς θέλετεˑ Ἰδού ἒρχεται, λέγει Κύριος παντοκράτωρ»\nβ. Θα συναναστραφεί με τους ανθρώπους (Βαρουχ γ΄30) « μετά τοῦτο ἐπί τῆς γῆς ὢφθη καί τοῖς ἀνθρώποις συνανεστράφη»\nγ. Θα φύγει εις Αίγυπτον (διωκόμενος), από όπου ο Θεός θα μετακαλέσει Αυτόν (βλ : Ωσηέ, ια΄1: «ἐξ Αἰγύπτου μετεκάλεσα τα τέκνα αὐτοῦ» και Ματθ. β΄15: «ἐξ Αἰγύπτου ἐκάλεσα τον Υἱόν μου».\nδ. Ότι η έλευσή Του θα είναι έλευση Θεού εν μέσω των ανθρώπων(Εμμανουήλ= μεθ’ ἡμῶν ὁ Θεός) (βλ Ησ. ζ΄14 και Ματθ α΄23) Ησ. ζ΄14 : «διά τοῦτο δώσει Κύριος αὐτός σημεῖονˑἰδού ἡ παρθένος ἒξει ἐν γαστρί και τέξεται υἱόν, και καλέσεις το ὂνομα αὐτοῦ Ἐμμανουήλ»\nε. Θα γίνει αντικείμενο άδικου μίσους εκ μέρους του λαού Του (βλ Ψαλμ. ξη΄4-5) Ψαλμ. ξη΄4,5: (4) «ἐκοπίασα κράζων, ἐβραγχίασεν ὁ λάρυγξ μου, ἐξέλιπον (έσβησαν) οἱ ὀφθαλμοί μου, ἀπό τοῦ ἐλπίζειν ἐπί τον Θεόν. (5) «ἐπληθύνθησαν ὑπέρ τάς τρίχας τῆς κεφαλής μου οἱ μισοῦντες με δωρεάν (αναιτίως), ἐκραταιώθησαν (γίναν ισχυρότεροι) οἱ ἐχθροί μου οἱ ἐκδικοῦντες με (όσοι ζητούν τον χαμό μου) αδίκως ἃ οὐχ ἣρπαζον τότε ἀπετίνυον (ζητούν να επιστρέψω αυτά που δεν άρπαξα)»\nστ. Θα προδοθεί υπό οικείου Του προσώπου (του Ιούδα) (βλ Ψαλμ. νδ΄13-14) Ψαλμ. νδ΄13,14: «Ὃτι εἰ ὁ εχθρός ὠνείδησέ με, ὑπήνεγκα ἂν, και εἰ ὁ μισῶν ἐπ’ ἐμέ ἐμεγαλορρημόνησεν, ἐκρύβην ἂν ἀπ’αὐτοῦ . Σύ δε ἂνθρωπε ἰσόψυχε (έμπιστε), ἡγεμών (φίλε) μου καί γνωστέ μου, ὃς ἐπί τό αὐτό ἐγλύκανάς μοι ἐδέσματα, ἐν τῷ οἲκῳ τοῦ Θεοῦ ἐπορεύθημεν ἐν ὁμονοίᾳ…»\nζ. Θα πωληθεί αντί τριάκοντα αργυρίων, με τα οποία θα αγορασθεί αγρός από ένα κεραμέα (βλ Ζαχ. ια΄12-13 και Ματθ κστ΄15, κζ. 9-10) Ζαχ. ια΄12-13 : «και έστησαν τον μισθόν μου τριάκοντα αργυρούς … καί έλαβον τούς τριάκοντα ἀργυρούς και ἐνέβαλον αὐτούς εἰς τον οἶκον Κυρίου, εἰς τό χωνευτήριον»\nη. Θα υποστεί εξευτελισμούς και παθήματα, για τις αμαρτίες μας, ως ο έσχατος των ανθρώπων και ότι θα ραπίσουν Αυτόν (βλ Ησ. νγ΄6) Ησαΐα νγ΄3,4,5 : «Ἀλλά το εἶδος (πρόσωπο) αὐτοῦ ἂτιμον και ἐκλεῖπον παρά πάντας τους υἱούς τῶν ἀνθρώπωνˑἂνθρωπος ἐν πληγῇ ὦν …ἠτιμάσθη και οὐκ ἐλογίσθη. Οὑτος τάς ἁμαρτίας ἡμῶν φέρει και περί ἡμῶν ὀδυνᾶται … αὐτός δε ἐτραυματίσθη διά τας ἁμαρτίας ἡμων και μεμαλάκισται (εξουθενώθηκε) διά τάς ἀνομίας ἡμῶν…και τῷ μώλωπι αὐτοῦ ἡμεῖς ἰάθημεν»\nθ. Θα οδηγηθεί ως πρόβατον επί σφαγήν χωρίς να εκστομίσει παράπονο (βλ Ησαΐα νγ΄7,\nΨαλ. λζ΄ 13-14) … Ησαΐα νγ΄7 : «και αὐτός διά το κεκακῶσθαι (ένεκα του βασανισμού) οὐκ ανοίγει τό στόμα αὐτοῦ· ὡς πρόβατον ἐπί σφαγῇ ἢχθη και ὡς ἀμνός ἐναντίον τοῦ κείροντος (του κουρέα) αὐτὀν ἂφωνος, οὓτως οὐκ ἀνοίγει το στόμα» Ψαλμ λζ΄ 13-14 : «καί ἐξεβιάζοντο οἱ ζητοῦντες την ψυχήν μου, καί οἱ ζητοῦντες τά κακά μοι ἐλάλησαν ματαιότητας και δολιότητας, ὃλην την ἡμέραν ἐμελέτησανˑ ἐγώ δέ ὡσεί κωφός οὐκ ήκουον καί ὡσεί ἂλαλος οὐκ ἀνοίγων το στόμα αὐτοῦ»\nι. Θα υποφέρει δίψα και σ’ αυτή θα τον ποτίσουν ξύδι με χολή (βλ. Ψαλμ. ξη΄22) Ψαλμ. ξη΄22: «ἒδωκαν εἰς το βρῶμά μου χολήν και εἰς την δίψαν μου ἐπότισάν με ὂξος»\nια. Θα τρυπήσουν τα πόδια Του και τα χέρια Του (βλ. Ψαλμ. κα΄16-17) Ψαλμ. κα΄17 : «ὢρυξαν (τρύπησαν) χεῖρας μου και πόδας»\nιβ. Θα σταυρωθεί μετά κακούργων (βλ.Ησαΐα νγ΄12) Ησαΐα νγ΄12 : «και ἐν τοῖς ἀνόμοις ἐλογίσθη»\nιγ. Θα αρχίσει το κήρυγμά Του εκ των ορίων των φυλών Ζαβουλών και Νεφθαλείμ (βλ. Ησαΐα θ΄1-2, Ματθ δ΄12-16) Ησαΐα θ΄1,2 : «χώρα Ζαβουλών, ἡ γῆ Νεφθαλίμ ὁδόν θαλάσσης και οἱ λοιποί κατοικοῦντες και πέραν τοῦ Ἱορδάνου, Γαλλιλαία τῶν ἐθνῶν τά μέρη τῆς Ἰουδαίας. Ὁ λαός ὁ πορευόμενος ἐν σκότει, ἲδετε φῶς μέγαˑοἱ κατοικοῦντες ἐν χώρᾳ και σκιᾷ θανάτου φῶς λάμψει ἐφ’ἡμᾶς»\nιδ. Θα εισέλθει στην Ιερουσαλήμ θριαμβευτικά καθήμενος «ἐπί πώλον όνου» (βλ Ζαχ. θ’ 9, Ιωάν ιβ΄15). Ζαχ. θ’ 9 : «Χαῖρε σφόδρα θύγατερ Σιώνˑκήρυσσε θύγατερ Ἱερουσαλήμˑ ἰδού ὁ βασιλεύς σου ἒρχεταί σοι, δίκαιος και σώζων αὐτός,, πραΐς καί ἐπιβεβηκώς ἐπί ὑποζύγιον καί πῶλον νέον».\nιε. Το κήρυγμά Του θα συνοδεύεται με έκτακτα σημεία θεραπείας τυφλών, χωλών, κωφών, ασθενών (βλ. Ησαΐα λε΄5) Ησαΐα λε΄5: «τότε ἀνοιχθήσονται ὀφθαλμοί τυφλῶν, καί ὦτα κωφῶν ἀκούσονται , τότε ἁλεῖται ὡς ἒλαφος ὁ χωλός, τρανή δε ἒσται γλῶσσα μογγιλάλων».\nιστ. «ἐπί τῷ θανάτῳ Του» η φύσις θα πενθήσει (σκότος ἐγένετο) (βλ Αμώς η΄9, Ματθ κζ΄45, Μαρκ ιε΄33, Λουκ κγ΄44) . Αμώς η΄9 : «και πενθήσει πᾶς ὁ κατοικῶν ἐν αὐτῇ… και ἒσται ἐν τῇ ἡμέρα ἐκείνη, λέγει Κύριος ὁ Θεός,καί δύσεται ὁ ἣλιος μεσημβρίας, και συσκοτάσει ἐπί τῆς γῆς ἐν ἡμέρᾳ τό φῶς»\nιζ. Ότι θα διαμοιράσουν τα ενδύματά Του και δια τον χιτώνα Του θα ρίξουν κλήρο (βλ Ψαλμ. κα΄19, Ματθ κζ΄35, Λουκ κγ΄34) Ψαλμ. κα΄19 : «διεμερίσαντο τά ἱμάτιά μου ἑαυτοῖς καί ἐπί τόν ἱματισμόν μου ἒβαλον κλῆρον» Υπάρχουν και πολλές άλλες προφητείες εκπληρωθείσες στο όνομα του Χριστού, που αναγράφονται στα Ευαγγέλια, εξ’ών οι σπουδαιότερες είναι όσες ανεγράφησαν πιο πάνω.\nΧαρακτηριστικές τιμωρίες που επιβλήθηκαν στην Παλ. Διαθήκη από τον Θεό για συνετισμό των Εβραίων.\nα).Τιμωρία Ισραηλιτών που προσέφεραν θυσίες σε ξένους Θεούς και επόρνευσαν με ειδωλολάτρισσες (Αριθμ. κε΄ 1-9). Η προσπάθεια του Θεού να διατηρήσει τον λαό Του αμόλυντο από την ειδωλολατρεία υπήρξε συνεχής και χαρακτηριστικά φαίνεται και στο παρακάτω περιστατικό. Στο βιβλίο των Αριθμών (αναφέρεται, ότι όταν οι Ισραηλίτες κατοίκησαν στην Σιττείμ (πόλη της\nΜωάβ)-στο μέσον και ανατολικά του ποταμού Ιορδάνη-και ήρθαν σε επιμειξία με γυναίκες Μωαβίτισσες. Αυτές, τους προσκάλεσαν να λάβουν μέρος στις θυσίες των Θεών τους. Εκείνοι έφαγαν από τις θυσίες και λάτρευσαν τους Θεούς των. Ο Θεός οργίστηκε πολύ και διέταξε τον Μωϋσή να θανατώσει αυθημερόν, όλους όσους λάτρευσαν ξένους Θεούς και επόρνευσαν με Μωαβίτισσες. Αυτοί που θανατώθηκαν εκείνη την ημέρα ήσαν είκοσι τέσσερις χιλιάδες.\nβ). Τιμωρία με θανατηφόρα φίδια στην έρημο-Σωτηρία από το χάλκινο φίδι που ύψωσε ο Μωϋσής (Αριθμ. καʹ 4-9, Ιωαν. γʹ 14-15) . Παρόλα τα φοβερά θαύματα που είδαν οι Ισραηλίτες , μετά την διάβαση της Ερυθράς θάλασσας («μάννα» εξ ουρανού και ορτύκια για να χορτάσουν, νερό από την πέτρα για να ξεδιψάσουν, νεφέλη υπό την οποίαν βάδιζαν μέσα στην έρημο, φωτεινή την νύχτα και σκιερή την ημέρα κ.α), γόγγυζαν συνεχώς κατά του Θεού και του Μωϋσέως. ¨Οταν οι Ισραηλίτες έφυγαν από το όρος ¨Ωρ, πήραν την κατεύθυνση της Ερυθράς θάλασσας. Στην διάρκεια της πορείας, άρχισαν να χάνουν την υπο μονή τους και να τα βάζουν με τον Θεό και τον Μωϋσή λέγοντας : «Γιατί μας έβγαλες από την Αίγυπτο, για να πεθάνουμε μέσα στην έρημο από πείνα και δίψα; Ούτε ψωμί υπάρχει εδώ ούτε νερό και αηδιάσαμε πια αυτή την άθλια τροφή (εννοούσαν το μάννα)». Ο Θεός τιμώρησε τους Ισραηλίτες για την αχαριστία τους στέλνοντας δηλητηριώδη φίδια, που τους δάγκωναν και πέθαιναν. Μπροστά σ’ αυτή την τιμωρία και στον άμεσο κίνδυνο του θανάτου, μετανόησαν και ζήτησαν από τον Μωϋσή να προσευχηθεί στον Θεό και να του ζητήσει να απομακρύνει τα φίδια. Ο Θεός διέταξε τον Μωϋσή να κατασκευάσει ένα χάλκινο φίδι και να το υψώσει πάνω σε ένα στύλο. «¨Οποιος δαγκωνόταν από φίδι δεν πέθαινε αν κοίταζε το χάλκινο φίδι. Το χάλκινο φίδι αποτέλεσε προτύπωση του Τιμίου Σταυρού.\nγ).Τιμωρία θανατική όσων ελάτρευσαν το χρυσό μοσχάρι κατά την διάρκεια της απουσίας του Μωϋσέως στο όρος Σινά, όπου έλαβε από τον Θεό τις εντολές. (Εξοδ. λβʹ 25-35).¨Όταν ο Μωϋσής επανήλθε από το όρος Σινά, όπου είχε λάβει τις εντολές του Θεού γραμμένες σε λίθινες πλάκες και είδε τους Ισραηλίτες να λατρεύουν το χρυσό μοσχάρι θύμωσε πολύ και πέταξε τις πλάκες το νόμου από τα χέρια του και τις έσπασε στους πρόποδες του βουνού. Πήρε το μοσχάρι, που είχαν φτιάξει οι Ισραηλίτες, το έκαψε στη φωτιά και το κομμάτιασε, ώσπου έγινε σκόνη. Την σκόνη την έριξε στο νερό και τους την έδωσε να την πιούν.Ρώτησε τότε τον Ααρών : «Γιατί παρέσυρες τον λαό σε τόσο μεγάλη αμαρτία ;» Ο Ααρών απάντησε: «Ξέρεις ότι ο λαός αυτός είναι κακός. Αυτοί μου είπαν: Κάνε μας Θεούς να προπορεύονται στον δρόμο μας, γιατί ο Μωϋσής που μας έβγαλε από την Αίγυπτο δεν ξέρουμε τι απέγινε. Και εγώ τους είπα:¨Οποιος έχει χρυσαφικά ας τα βγάλει από πάνω του. Μου τα έδωσαν, τα έριξα στη φωτιά και βγήκε αυτό το μοσχάρι.» Τότε ο Μωϋσής στάθηκε στην είσοδο του στρατοπέδου και φώναξε :«¨Οποιος είναι με τον Κύριο ας έρθει μαζί μου» Συγκεντρώθηκαν τότε κοντά του όλοι οι απόγονοι του Λευΐ. Ο Μωϋσής τους είπε : «Ο κύριος Θεός του Ισραήλ προστάζει, να ζωσθεί καθένας σας το σπαθί του και να διασχίσετε το στρατόπεδο από την μια είσοδο ως την άλλη και να σκοτώσετε καθένας, τον αδελφό του, τον φίλο του και τον συγγενή του (υποτίθεται, από όσους ελάτρευσαν το χρυσό μοσχάρι». Οι Λευΐτες εκτέλεσαν την διαταγή του Μωϋσή. Εκείνη την ημέρα θανατώθηκαν από τον λαό, περίπου τρείς χιλιάδες άνδρες. Τότε ο Μωϋσής τους είπε : «Σήμερα τελέσατε την πράξη της καθιέρωσής σας, αφού δεν διστάσατε να σκοτώσετε καθένας τον συγγενή του τον φίλο του τον αδελφό του (που είχαν λατρεύσει το χρυσό μοσχάρι) και ο Κύριος σας ευλόγησε» Την άλλη μέρα ο Μωϋσής είπε στον λαό : «¨Εχετε διαπράξει μεγάλη αμαρτία. Θα ανέβω στον Κύριο και ίσως πετύχω την εξιλέωση γι’ αυτή την αμαρτία». Πράγματι ο Μωϋσής ζήτησε συγχώρηση από τον Θεό και Εκείνος του είπε : «Αυτόν που αμάρτησε σε μένα, αυτόν θα διαγράψω από το βιβλίο μου. Τώρα πήγαινε. Οδήγησε τον λαό στον τόπο που σου είπα και ο άγγελός μου θα προπορεύεται μπροστά σου. ¨Όταν έρθει ο χρόνος της ανταπόδοσης, θα τους τιμωρήσω για την αμαρτία τους»\nδ). Ανταρσία κατά του Μωϋσή, των Κορέ, Δαθάν και Αβιρώμ και 250 πρεσβυτέρων που τους ακολούθησαν και η παραδειγματική τους τιμωρία. (Αριθμ.Κεφ. ιστʹκαι ιζʹ) Ο Κορέ από οικογένεια Λευϊτών και οι Δαθάν και Αβιρώμ απόγονοι του Ρουβήμ, μαζί με 250 αρχηγούς της κοινότητας (εκπροσώπουςψτου λαού), επαναστάτησαν εναντίον του Μωϋσή και του Ααρών, λέγοντας : «Γιατί εσείς υψώνετε τον εαυτόν σας παραπάνω από την κοινότητα του Κυρίου ;» ¨όταν το άκουσε αυτό ο Μωϋσής, έπεσε με το πρόσωπο στη γή και είπε στον Κορέ και στην ομάδα του: «Αύριο το πρωΐ ο Κύριος θα μας δείξει, ποιος ανήκει σ’ Αυτόν, και ποιος εἰναι Ἁγιος, ώστε να του επιτρέπετε να το πλησιάζει. Θα πάρετε θυμιατήρια, θα βάλετε φωτιά καιθα ρίξετε λιβάνι ενώπιον του Κυρίου. ¨Οποιον διαλέξει ο Κύριος, αυτός θα είναι ¨Αγιος» Είπε επίσης στον Κορέ :«Ακούστε Λευΐτες : «Ο Θεός σας ξεχώρησε από την Ισραηλιτική κοινότητα, να μπορείτε να Τον πλησιάζετε και να υπηρετείτε την σκηνή του Μαρτυρίου. Μικρό πράγμα είναι αυτό και τώρα ζητάτε και την ιεροσύνη; Γι’ αυτό ξεσηκωθήκατε εναντίον του Κυρίου και εναντίον του Ααρών;» Ο Μωϋσής κάλεσε τους τρεις αρχηγούς για συζήτηση. Αυτοί όμως δεν δέχθηκαν να τον συναντήσουν και απάντησαν : «Δεν φθάνει που μας έβγαλες από μια χώρα που έρεε μέλι και γάλα, για να μας πεθάνεις μέσα στην έρημο. Είναι ανάγκη να μας κυβερνάς σαν τύραννος ; Θέλεις να ρίξεις στάχτη στα μάτια αυτών των ανθρώπων ; Δεν ερχόμαστε.» Στην συνέχεια ο Μωϋσής είπε στον Κορέ : «Ἑσύ και η ομάδα σου, να παρουσιασθείτε αύριο ενώπιον του Κυρίου· εσύ, αυτοί και ο Ααρών. Να πάρετε ο καθένας το θυμιατήρι του και να ρίξετε μέσα λιβάνι. Εσείς και ο Ααρών θα ρίξετε λιβάνι στα θυμιατήριά σας και θα παρουσιασθείτε στην είσοδο της σκηνής του Μαρτυρίου». Ο Κορέ είχε συγκεντρώσει ὀλη την κοινότητα εναντίον του Μωϋσή και του Ααρών, στην είσοδο της σκηνής του Μαρτυρίου. Τότε παρουσιάστηκε η δόξα του Κυρίου μπροστά σ’ όλη την κοινότητα και ο Κύριος είπε στον Μωϋσή και στον Ααρών :«Απομακρυνθείτε από αυτή την κοινότητα. Θα την εξαφανίσω σε μια στιγμή». Τότε ο Κύριος είπε στον Μωϋσή :«Πές στην κοινότητα να φύγουν μακριά από τις κατοικίες του Κορέ, Δαθάν και Αβιρώμ». Απομακρύνθηκαν λοιπόν όλοι από τις σκηνές των τριών στασιαστών. Οι Κορέ Δαθάν και Αβιρώμ, βγήκαν και στάθηκαν στην είσοδο των σκηνών τους μαζί μετις γυναίκες τους τους γυιούς τους και τα άλλα μέλη των οικογενειών τους. Τότε ο Μωϋσής είπε : «Να πως θα γνωρίσετε ότι ο Κύριος με έστειλε για να κάνω αυτά τα έργα και ότι δεν ενεργώ από μόνος μου. ¨Αν οι άνθρωποι αυτοί πεθάνουν με φυσιολογικό θάνατο, τότε δεν με έστειλε ο Κύριος. ¨Αν όμως ο Θεός κάνει κάτι ανήκουστο, να ξέρετε ότι οι άνθρωποι αυτοί περιφρόνησαν τον Κύριο». Καθώς τελείωνε τα λόγια του, σκίστηκε η γη κάτω από τα πόδια τους, άνοιξε το στόμα της και τους κατάπιε. Αυτούς, τις οικογένειές τους, τους ανθρώπους και όλα τα υπάρχοντά τους. Κατέβηκαν στον ¨Αδη ζωντανοί μαζί με τις περιουσίες τους· η γη έκλεισε από πάνω τους και έτσι εξαφανίστηκαν όλοι οι στασιαστές μέσα από την κοινότητα. Μετά ο Κύριος έστειλε φωτιά και κατάκαψε τους διακόσιους πενήντα άνδρες που είχαν προσφέρει το λιβάνι μαζί με τους στασιαστές.\nε) Τιμωρία του Θεού στην γενιά όσων βγήκαν από την Αίγυπτο και στον Μωϋσή να πεθάνουν μέχρις ενός μετά από σαράντα χρόνια περιπλάνηση στην έρημο στην έρημο. (Αριθμ. ιγʹ 1-33, ιδʹ 1-35, Δευτ. αʹ 19-38) Πριν μπουν στη γη Χαναάν, οι Ισραηλίτες έστειλαν κατασκόπους, έναν από κάθε φυλή, για να κατασκοπεύσουν την χώρα, τις πόλεις, τα οχυρά τους, τους ανθρώπους και τα προϊόντα από την γη τους. Μετά από σαράντα μέρες εξερεύνησης, οι κατάσκοποι επέστρεψαν στον καταυλισμό φέρνοντας μαζί τους προϊόντα, που φανέρωναν μια εύφορη γη. Ανέφεραν επίσης ότι οι πόλεις είναι καλά οχυρωμένες, οι κάτοικοι δυνατοί και πολυπληθείς και ότι οι Ισραηλίτες δύσκολα θα μπορούσαν να τις κατακτήσουν με τις δυνάμεις που διέθεταν. Μόνο ο Χάλεβ, γυιος του Ιεχοννή, καθησύχασε το λαό που ήταν γύρω στο Μωυσή και τους είπε: «Τώρα πρέπει να προχωρήσουμε και να καταλάβουμε αυτή τη χώρα! Το δίχως άλλο θα νικήσουμε, με την βοήθεια του Θεού». Οι άντρες όμως που είχαν πάει μαζί του έλεγαν: «Δεν μπορούμε να επιτεθούμε σ’ αυτό το λαό, γιατί είναι ισχυρότερος από μας». Οι δέκα κατάσκοποι διηγούντο πράγματα φοβερά και αποθαρρυντικά για τους εισβολείς Ισραηλίτες: «¨Ότι η χώρα που πήγαμε να εξερευνήσουμε, είναι μια χώρα που κατατρώει τους κατοίκους της, και όλοι όσους είδαμε εκεί είναι άντρες μεγαλόσωμοι. Είδαμε ακόμα εκεί γίγαντες, τους απογόνους του Ανάκ, από τη γενιά των γιγάντων! Εμείς νιώθαμε σαν ακρίδες μπροστά τους, αλλά και στα δικά τους μάτια εμείς έτσι φαινόμασταν». Οι πληροφορίες αυτές καταθορύβησαν τον λαό, ο οποίος ξενύχτησε κλαίγοντας. Παρεπονούντο κατά του Μωϋσή και του Ααρών, ότι καλύτερα να είχαμε πεθάνει στην Αίγυπτο, παρά σ’αυτήν την έρημο. Τώρα καλύτερα να ορίσουμε νέο αρχηγό και να γυρίσουμε στην Αίγυπτο. Ο Μωϋσής ικέτευσε τον Θεό να συγχωρήσει τον λαό. Ο Θεός του είπε :«Τους συγχωρώ, όπως μου το ζήτησες. Αλλά ορκίζομαι στον εαυτό μου και στην δόξα μου. Επειδή όλοι αυτοί είδαν την δόξα μου και τα θαύματά μου στην Αίγυπτο και στη έρημο και ωστόσο επανειλημμένα έβαλαν σε δοκιμασία την υπομονή μου και αρνήθηκαν να με υπακούσουν, κανένας από αυτούς που με περιφρόνησαν δεν θα δει την χώρα που υποσχέθηκα με όρκο στους προγόνους τους. Εκτός από τον δούλο μου Χάλεβ, επειδή έχει άλλο φρόνημα και με ακολούθησε πιστά, θα τον φέρω στην χώρα που εξερεύνησε και θα την κληρονομήσουν οι απόγονοι του». Ο θεός τιμώρησε όλη εκείνη την γενεά, που έφυγε από την Αίγυπτο και τον Μωϋσή μαζί, να περιπλανώνται σαράντα χρόνια στην έρημο, μέχρι να πεθάνουν ‘ολοι εκεί. Μόνο δύο άνθρωποι εξαιρέθηκαν από αυτή την τιμωρία. Ο Ιησούς του Ναυή, βοηθός του Μωϋσή και διάδοχος στην αρχηγία του λαού μετά από αυτόν, και ο Χάλεβ. Αλλά και τους δέκα κατασκόπους-που εκτός από τον Ιησού του Ναυή και τον Χάλεβ-αποθάρρυναν τους Ισραηλίτες, διαδίδοντας διάφορα πράγματα για τους ανθρώπους της γης Χαναάν, τιμώρησε αμέσως με θάνατο ο Θεός (βλ. Αριθμ. ιδʹ 35,37) .\nστ)Καταστροφή του Ναού του Σολομώντος και της Ιερουσαλήμ από τον βασιλέα των Βαβυλωνίων Ναβουχοδονόσορα.Σολομών, συνήψε πολλούς γάμους σκοπιμότητος (συμμαχίες με γειτονικούς λαούς). Τελικά ο Σολομών πήρε πάνω από 1000 γυναίκες, πολλές από τις οποίες ήσαν ειδωλολάτρισσες και αναγκάστηκε να κτίσει ειδωλολατρικούς βωμούς μέσα στα όρια του κράτους του. Αυτό αποδοκιμάστηκε με βδελυγμία από τον Θεό και επέφερε την τιμωρία του Θεού. Το κράτος, μετά τον θάνατο του Σολομώντα στα 926 π.Χ, στην διάρκεια της βασιλείας του διαδόχου του Σολομώντα Ροβοάμ διασπάστηκε στα δύο. Στο Βόρειο τμήμα, που περιέλαβε τις 10 φυλές, με πρωτεύουσα την Σαμάρεια και ονομάστηκε κράτος του Ισραήλ με βασιλέα τον υπηρέτη του Σολομώντα Ιεροβοάμ. Ο Ιεροβοάμ εισήγαγε αμέσως στο κράτος την λατρεία ειδωλολατρικών Θεών. Το Νότιο τμήμα με βασιλέα τον διάδοχο του Σολομώντα Ροβοάμ, που περιείχε μόνο δύο φυλές (την φυλή του Ιούδα και την φυλή του Βενιαμίν) με πρωτεύουσα την Ιερουσαλήμ ονομάστηκε κράτος του Ιούδα. Στα 721 π.Χ, ο βασιληάς των Ασσυρίων Σαργών κατέλυσε το κράτος του Ισραήλ, έσυρε πολλούς Ισραηλίτες αιχμαλώτους εκτός Παλαιστίνης και έφερε στην θέση τους εποίκους ειδωλολάτρες. Αυτοί αναμείχτηκαν με τους εντόπιους Ισραηλίτες και ονομάστηκαν Σαμαρείτες. ¨Εκτοτε, οι Σαμαρείτες έπαυσαν να θεωρούνται από τους Ιουδαίους γνήσιοι Ισραηλίτες και δεν είχαν καλές σχέσεις μαζί τους. Οι Ιουδαίοι τους απέφευγαν συστηματικά και τους φέρονταν εχθρικά (πρβλ. «Οὐ συγχρῶνται Ἰουδαῖοι Σαμαρείταις» Ιωαν.δʹ 9). Στα 586 π.Χ, ο στρατός των Βαβυλωνίων καταλαμβάνει αρχικά το Βόρειο Βασίλειο (κράτος του Ισραήλ) και στην συνέχεια το Νότιο Βασίλειο (κράτος του Ιούδα) και καταστρέφει ολοκληρωτικά τον Ναό του Σολομώντα, την πόλη Ιερουσαλήμ και σέρνει στην αιχμαλωσία χιλιάδες Ιουδαίους. Το γεγονός αυτό είναι γνωστό ως «μετοικεσία Βαβυλώνος» και διήρκεσε 70 χρόνια. Σ’ όλα αυτά τα χρόνια, οι Ισραηλίτες ξέχασαν τις φορές τον αληθινό Θεό και λάτρευσαν ξένους Θεούς, παρά τις επανειλημμένες προειδοποιήσεις των προφητών.\nΗ μετοικεσία Βαβυλώνος έληξε με τον πρίγκηπα Ζοροβάβελ, οποίος ήταν ο κληρονόμος του θρόνου του Ιούδα (Α' Παραλειπομένων 3,17-19). Ο βασιλιάς των Περσών Κύρος επέτρεψε στους Ιουδαίους να επιστρέψουν στη γη των προγόνων τους και τοποθέτησε τον πρίγκηπα Ζοροβάβελ έπαρχο της Ιουδαίας και επιστάτη για τα σκεύη του Ναού του Θεού (Έσδρας 1,8-11 και 5,14). Ο Ζοροβάβελ, οδήγησε στην Ιερουσαλήμ τους πρώτους Ιουδαίους που επέστρεψαν από την αιχμαλωσία και ανέλαβε τον συντονισμό για την ανοικοδόμηση και τη λειτουργία του Ναού.\nζ) Καταστροφή του Ναού και της πόλεως της Ιερουσαλήμ. Η τελευταία και πιο μεγάλη τιμωρία των Ισραηλιτών στην Ιστορία, ήταν η καταστροφή του Ναού και της πόλεως της Ιερουσαλήμ, το 70 μ.Χ, από τα Ρωμαϊκά στρατεύματα, υπό τον Ρωμαίο στρατηγό Τίτο. ¨Ηταν η απάντηση της «θείας Δίκης» σε εκείνο το φοβερό «το αἷμα αὐτοῦ ἐφ’ ἡμᾶς και ἐπί τά τέκνα ἡμῶν» Ματθ. κζʹ 25), που εξεστόμισε ο όχλος των Ιουδαίων ενώπιον του Ποντίου Πιλάτου, για να επιτύχει την θανατική καταδίκη του Χριστού. Τώρα μετά παρέλευση 40 ετών, έρχεται η τιμωρία του Θεού φοβερή και αδυσώπητη να πέσει επάνω στα παιδιά των σταυρωτών του Ιησού Χριστού. Η πρώτη πολιορκία της Ιερουσαλήμ έγινε από τον Ρωμαίο Κυβερνήτη της Συρίας Κούρτιο Γάλλο, επικεφαλής μιας στρατιωτικής δύναμης 30.000 ανδρών δηλαδή 5 λεγεώνες. Αυτός, επιτέθηκε εναντίον της Ιερουσαλήμ καταστρέφοντας και λεηλατώντας στο πέρασμά του όλη τη Γαλιλαία, τη Σαμάρεια και τέλος την Ιουδαία. Τον Οκτώβριο του 66 μ.Χ., ο Γάλλος έφτασε έξω από την Ιερουσαλήμ και ξεκίνησε την πολιορκία της. Ο ίδιος όμως αντιλήφθηκε πολύ γρήγορα ότι δεν είχε τα απαραίτητα μέσα και πολεμοφόδια (πολιορκητικές μηχανές και ειδικά εκπαιδευμένους στρατιώτες) για να φέρει σε πέρας αυτή την επιχείρηση κι αποφάσισε να σταματήσει την πολιορκία και να επιστρέψει στη βάση του. Οι Ιουδαίοι όμως βρήκαν την ευκαιρία να εκμεταλλευτούν αυτό το λάθος των Ρωμαίων με ευφυΐα και αποφασιστικότητα. Με αρχηγούς τους Σίμων Μπεν Γκιόρα και Ελεάζαρ Μπεν Σίμων, κατάφεραν να παγιδέψουν τους υποχωρούντες λεγεωνάριους και επέφεραν σε αυτούς τρομακτικές απώλειες. Σκότωσαν 6.000 περίπου στρατιώτες, και ανάμεσα στα λάφυρα που πήραν ήταν και ο χρυσός αετός, το ιερό σύμβολο των ρωμαϊκών λεγεώνων. Αυτό ήταν μεγάλη προσβολή για την υπερήφανη Ρώμη. Έπρεπε με κάθε τρόπο να τιμωρηθούν σκληρά και παραδειγματικά οι Παλαιστίνιοι και οι Ιουδαίοι. Εκείνη την εποχή αυτοκράτορας στη Ρώμη, ήταν ο Νέρωνας, ένας εγωμανής, εκδικητικός και πανούργος χαρακτήρας. Δεν ήθελε με κανένα τρόπο να επαναληφθεί το λάθος του διοικητή της Συρίας Γάλλου που απέτυχε και το χειρότερο ντροπιάστηκε γιατί δεν έλαβε σοβαρά υπόψη του την αποφασιστικότητα των Εβραίων. Ο Νέρωνας μελέτησε προσεκτικά όλα τα μέτρα, έτσι ώστε το σχέδιο κατά της Ιουδαίας να πετύχει με κάθε τρόπο. Έθεσε επικεφαλής για αυτή την επιχείρηση τον Φλάβιο Βεσπασιανό, έναν από τους καλύτερους στρατηγούς του. Ο ίδιος ο Νέρωνας έδωσε σαφείς διαταγές, ώστε η επανάσταση των Εβραίων να πνιγεί στο αίμα. Το 67 μ.Χ. ο Βεσπασιανός έφτασε στην Πτολεμαΐδα με δύο λεγεώνες, με χιλιάδες βοηθητικές μονάδες και με βαρειές πολεμικές μηχανές. Ο γιος του ο Τίτος ερχόταν από την Αίγυπτο μέσω θαλάσσης, επικεφαλής της 15ης λεγεώνας. Ο αριθμός των ρωμαϊκών στρατευμάτων ήταν 60.000 περίπου, μια τρομακτική δύναμη για εκείνη την εποχή, απέναντι στους φτωχά οπλισμένους Ιουδαίους. Η ρωμαϊκή λαίλαπα ξεκίνησε από το βορρά και συγκεκριμένα από τις πόλεις και τα χωριά της Γαλιλαίας. Η ηρωική αντίσταση που προέβαλλαν οι επαναστάτες της Γαλιλαίας δεν ήταν αρκετή για να σταματήσει τον πανίσχυρο ρωμαϊκό στρατό Κατά την δεύτερη πολιορκία, το 70 μ.Χ., ο Ρωμαϊκός στρατός, υπό την ηγεσία του μελλοντικού Αυτοκράτορα Τίτου, πολιόρκησε και κατέλαβε την πόλη. Η πόλη παραδόθηκε σε λεηλασίες κατά τη διάρκεια των οποίων καταστράφηκε ο Δεύτερος Ναός του Σολομώντα, που είχε κτισθεί από τον Ζοροβάβελ. Τα ιερά σκεύη του Ναού και του αγιαστηρίου κάηκαν ή έγιναν λάφυρα των Ρωμαίων στρατιωτών. Οι Ρωμαίοι κατέσκαψαν εκ θεμελίων την πόλη και μόνο τα υπόγεια σώθηκαν. Μοναδικό απομεινάρι του είναι ο περίφημος Τοίχος των Δακρύων. Όταν αποχώρησαν οι Ρωμαϊκές λεγεώνες στους χειμερινούς στρατώνες τους, άφησαν πίσω τους σωρούς από ερείπια, θρήνο και 56.000 νεκρούς, ενώ άλλοι 30.000 Ισραηλίτες αιχμαλωτίστηκαν και πουλήθηκαν ως δούλοι. Η καταστροφή του Ναού είναι ορόσημο στην ιστορία και την παράδοση των Εβραίων. Διότι εκτός από τον Ναό κατεστράφησαν τα αρχεία των Αρχιερέων και διεκόπη έκτοτε η Αρχιεροσύνη των Εβραίων Επίσης αποτελεί σημαντικό γεγονός της χριστιανικής θεολογίας, διότι είχε προφητευθεί λεπτομερώς από τον Ιησού Χριστό .Το ιστορικό αυτό γεγονός αφηγείται λεπτομερώς ο Εβραίος Φλάβιος Ιώσηπος, ο οποίος προτού γίνει ιστορικός, υπηρέτησε στο ρωμαϊκό στρατόπεδο. Οι Χριστιανοί κατάφεραν και έφυγαν, όπως αναφέρει ο Ευσέβιος εκκλησιαστικός ιστορικός του 4ου αι. έπειτα από θεία αποκάλυψη του Χριστού μετά το τέλος της πρώτης πολιορκίας και εγκαταστάθηκαν στην Πέλλα της Δεκάπολης μέχρι το 134 μ.Χ. οπότε και επέστρεψαν στην νεοανεγειρόμενη Ιερουσαλήμ από τον Αδριανό.\nΘαύματα που αναφέρονται στην Παλαιά Διαθήκη\nΣτην Αγία Γραφή υπάρχουν αρκετές περικοπές που αναφέρονται σε θαύματα. Θαύματα έγιναν από τον Ιησού Χριστό για να φανερωθεί η θεότητά Του, αλλά και για να δοξαστεί το όνομά Του, από τους μαθητές του με την εξουσία που τους είχε δοθεί από τον Ιησού, καθώς και από προφήτες και υπηρέτες του Θεού για να φανερωθεί η δόξα Του και η δύναμη Του.\nΘαύμα Πρόσωπο που συσχετίζεται Περικοπή\nΤο ραβδί μετατρέπεται σε φίδι Μωυσής Έξοδος 4:2-5\nΤο χέρι του Μωυσή γεμίζει λέπρα Μωυσής Έξοδος 4:6\nΤο χέρι του Μωυσή γιατρεύεται Μωυσής Έξοδος 4:7\nΤο ποτάμι μετατρέπεται σε αίμα Μωυσής-Ααρών Έξοδος 7:19-21\nΗ Αίγυπτος γεμίζει βατράχια Μωυσής-Ααρών Έξοδος 8:5-6\nΗ Αίγυπτος γεμίζει κουνούπια Μωυσής-Ααρών Έξοδος 8:16-17\nΗ Αίγυπτος γεμίζει μύγες Μωυσής Έξοδος 8:20-24\nΠεθαίνουν τα ζώα των Αιγυπτίων Μωυσής Έξοδος 9:1-7\nΣπυριά και εξανθήματα στην Αίγυπτο Μωυσής-Ααρών Έξοδος 9:8-11\nΧαλάζι πλήττει την Αίγυπτο Μωυσής Έξοδος 9:22-26\nΤο χαλάζι σταματάει Μωυσής Έξοδος 9:33-35\nΑκρίδες γεμίζουν την Αίγυπτο Μωυσής Έξοδος 10:12-15\nΣκοτάδι καλύπτει την Αίγυπτο Μωυσής Έξοδος 10:21-23\nΘανατώνονται τα πρωτότοκα Μωυσής Έξοδος 12:1-29\nΗ Ερυθρά θάλασσα χωρίζεται στα δύο Μωυσής Έξοδος 14:15-22\nΟι Αιγύπτιοι πνίγονται Μωυσής Έξοδος 14:26-31\nΤο πικρό νερό της Μερά γίνεται γλυκό Μωυσής Έξοδος 15:15-26\nΒγαίνει νερό από το βράχο της Χωρήβ Μωυσής Έξοδος 17:5-6\nΟ Θεός στέλνει το μάννα Μωυσής Έξοδος 16:11-31\nΗ απρόσμενη ήττα των Αμαληκιτών Μωυσής-Ααρών Έξοδος 17:8-14\nΒγαίνει νερό από το βράχο στην Κάδη Μωυσής Αριθμοί 20:2-11\nΗ καταστροφή του Κορέ, Δαθάν και\nΑβειρών (τους κατάπιε η γή) Μωυσής Αριθμοί 16:28-32\nΗ θεραπεία με το χάλκινο φίδι Μωυσής-Ααρών Αριθμοί 21:7-9\nΤα νερά στον Ιορδάνη διαχωρίζονται Ιησούς του Ναυή Ιησού του Ναυή 3:10-17\nΚατάληψη της πόλης της Ιεριχώ Ιησούς του Ναυή Ιησού του Ναυή 6:6-20\nΟ ήλιος και η σελήνη σταματούν Ιησούς του Ναυή Ιησού του Ναυή 10:12-14\nΗ καταστροφή των Μαδιανιτών Ιησούς του Ναυή Κριτές 7:16-22\nΒροχή και βροντές σε εποχή θερισμού Σαμουήλ Α' Σαμουήλ 12:18\nΗ παράλυση του χεριού το Ιεροβοάμ ο προφήτης του Ιούδα Α' Βασιλέων 13:4\nΗ αποκατάσταση του χεριού το Ιεροβοάμ ο προφήτης του Ιούδα Α' Βασιλέων 13:6\nΤα κοράκια τρέφουν τον Ηλία Ηλίας Α' Βασιλέων 17:2-6\nΜεγάλη ανομβρία Ηλίας Α' Βασιλέων 17:1\nΑνάσταση του γιου της χήρας Ηλίας Α' Βασιλέων 17:17-24\nΤο κάψιμο του θυσιαστηρίου Ηλίας Α' Βασιλέων 18:36-39\nΤο τέλος μεγάλης ξηρασίας Ηλίας Α' Βασιλέων 18:41-46\nΟ θάνατος ανθρώπων από φωτιά Ηλίας Β' Βασιλέων 1:9-13\nΤα νερά στον Ιορδάνη διαχωρίζονται Ηλίας Β' Βασιλέων 2:7-8\nΗ αρπαγή του Ηλία στον ουρανό Ηλίας Β' Βασιλέων 2:11\nΤο σκίσιμο του λιονταριού Σαμψών Κριτές 14:5-6\nΟ θάνατος των Φιλισταίων Σαμψών Κριτές 14:19, 15:15\nΗ μεταφορά της πύλης της Γάζης Σαμψών Κριτές 16:1-3\nΗ καταστροφή του ναού του Δαγών Σαμψών Κριτές 16:29-30\nΗ θεραπεία του Εζεκία Ησαΐας Β' Βασιλέων 20:1-7\nΗ μετακίνηση της σκιάς Ησαΐας Β' Βασιλέων 20:8-11\nΤα νερά στον Ιορδάνη διαχωρίζονται Ελισσαιέ Β' Βασιλέων 2:11-14\nΤα νερά καθαρίζονται Ελισσαιέ Β' Βασιλέων 2:19-22\nΤα παιδιά κατασπαράσσονται από\nαρκούδες Ελισσαιέ Β' Βασιλέων 2:23-24\nΤο λάδι της χήρας πολλαπλασιάζεται Ελισσαιέ Β' Βασιλέων 4:1-7\nΑνασταίνεται ο γιος της Σουναμίτιδας Ελισσαιέ Β' Βασιλέων 4:32-35\nΗ θεραπεία του Νεεμάν Ελισσαιέ Β' Βασιλέων 5:9-14\nΟ Γιεζεί πιάνει λέπρα Ελισσαιέ Β' Βασιλέων 5:25-27\nΤο σίδηρο επιπλέει Ελισσαιέ Β' Βασιλέων 6:4-7\nΟι Σύριοι τυφλώνονται Ελισσαιέ Β' Βασιλέων 6:18\nΟι Σύριοι ξαναβρίσκουν την όρασή τους Ελισσαιέ Β' Βασιλέων 6:20\nΗ ανάσταση ενός ανθρώπου Ελισσαιέ Β' Βασιλέων 13:21\nΗ σωτηρία των τριών παίδων από το\nκαμίνι Σεδράχ-Μισάχ-Αβεδναγώ Δανιήλ 3:19-30\nΗ σωτηρία του Δανιήλ από τα λιοντάρια Δανιήλ Δανιήλ 6:17-25\nΚατάρα στο βασιλιά Ναβουχοδονόσορ Δανιήλ 4:25-30\nαπόσπασμα από ΟΡΘΟΔΟΞΗ ΠΝΕΥΜΑΤΙΚΟΤΗΤΑ ΚΑΙ ΠΑΛΑΙΑ ΔΙΑΘΗΚΗ πηγή : Αρχείο του περιοδικού "Λόγος και Αντίλογος"